open-index/open-wikipedia-markdown huggingface dataset:
രാസ് തനൂറ

**രാസ് തനൂറ** (അറബിക്: رأس تنورة) പേർഷ്യൻ ഗൾഫിലേക്ക് വ്യാപിച്ചുകിടക്കുന്ന ഒരു ഉപദ്വീപിൽ സ്ഥിതി ചെയ്യുന്ന  സൌദി അറേബ്യയുടെ കിഴക്കൻ പ്രവിശ്യയിലുള്ള ഒരു പട്ടണവും അർദ്ധ ഗവർണറേറ്റുമാണ്. ഏറ്റവും അടുത്തുള്ള ഗവർണറേറ്റ് ഖത്തീഫ് ആയതിനാൽ ഭൂമിശാസ്ത്രപരമായി ഇത് ഖത്തീഫിന്റെ ഭാഗമായി കണക്കാക്കാമെങ്കിലും, പട്ടണം യഥാർത്ഥത്തിൽ ജുബൈൽ ഗവർണറേറ്റിന്റെ ഭരണത്തിൻ കീഴിലാണ്. രാസ് തനുറ എന്ന പേര് സൗദി അരാംകോയിലെ ജീവനക്കാരുടെ ഒരു അടച്ചുകെട്ടിയ പാർപ്പിട സമുച്ചയത്തിനും ("നജ്മ" എന്നും അറിയപ്പെടുന്നു) ഉപദ്വീപിലെ ഒരു വ്യാവസായിക മേഖലയ്ക്കും ബാധകമാണ്. ഇത് ലോകത്തിലെ ഏറ്റവും വലിയ എണ്ണ കമ്പനിയായ അരാംകോയുടെ ഒരു പ്രധാന എണ്ണ തുറമുഖമായും എണ്ണ പ്രവർത്തന കേന്ദ്രമായും പ്രവർത്തിക്കുന്നു. ഇന്ന്, ഈ ജീവനക്കാരുടെ കോമ്പൗണ്ടിൽ കുറച്ച് അമേരിക്കക്കാരും ബ്രിട്ടീഷ് പ്രവാസികളും ഉൾപ്പെടെ. ഏകദേശം 3,200 താമസക്കാരുണ്ട്.

ഭൂമിശാസ്ത്രപരമായി, രാസ് തനൂറ സമുച്ചയം ആധുനിക വ്യാവസായിക തുറമുഖ നഗരമായ ജുബൈലിന് തെക്കും പഴയ തുറമുഖ നഗരമായ ദമ്മാമിൽ നിന്ന് ടാരൗട്ട് ബേയ്ക്ക് വടക്കുമായാണ് സ്ഥിതി ചെയ്യുന്നത്. രാസ് തനുറയുടെ തുറമുഖ പ്രദേശം ഒരു ചെറിയ ഉപദ്വീപിലാണ് സ്ഥിതി ചെയ്യുന്നതെങ്കിലും, ആധുനിക എണ്ണ ടാങ്കറുകൾക്ക് ആഴത്തിലുള്ള ജലം ആവശ്യമുള്ളതിനാൽ, എളുപ്പത്തിൽ ഡോക്കിംഗ് നടത്തുന്നതിനായി അരാംകോ നിരവധി കൃത്രിമ ദ്വീപുകൾ ഇവിടെ നിർമ്മിച്ചിട്ടുണ്ട്. കൂടാതെ, പ്രധാനമായും അരാംകോ, ഷ്ലംബർഗർ, ഹാലിബർട്ടൺ എന്നീ കമ്പനികളുടെ ഉടമസ്ഥതിയിലുള്ള ഓഫ്‌ ഷോർ ഓയിൽ റിഗ്ഗുകളോടൊപ്പം മറ്റ് ഉൽപ്പാദന സൗകര്യങ്ങളും അടുത്തുള്ള ജലാശയങ്ങളിൽ നിർമ്മിച്ചിട്ടുണ്ട്. ഭൂമിശാസ്ത്രപരമായി ഖത്തീഫിന് സമീപത്താണെങ്കിലും, ഭരണപരമായി റാസ് തനുറ പട്ടണം ജുബൈലിന്റെ അധികാരപരിധിയിലാണ്.

## ചിത്രശാല

File:DammamFromTheISS.jpg|കണ്ണി=https://en.wikipedia.org/wiki/File:DammamFromTheISS.jpg|അന്താരാഷ്ട്ര ബഹിരാകാശ നിലയത്തിൽ നിന്നുള്ള ടാരൗട്ട് ഉൾക്കടലിന്റെ ദൃശ്യം; ഉൾക്കടലിന്റെ വടക്കുവശത്താണ് രാസ് തനൂറ.
File:RarTanura434.jpg|കണ്ണി=https://en.wikipedia.org/wiki/File:RarTanura434.jpg|തുറമുഖത്തെ എണ്ണ ടാങ്കുകൾ
File:By_Aramco_Expats_ph_Drew-Irving-SF-MHT-SA_05.jpg|കണ്ണി=https://en.wikipedia.org/wiki/File:By_Aramco_Expats_ph_Drew-Irving-SF-MHT-SA_05.jpg|1980-കളിലെ രാസ് തനൂറയിലെ സൗദി അരാംകോ ടാങ്ക്.


## അവലംബം
ധുർമ

**ധുർമ്മ** അഥവാ ദർമ്മ (Arabic: ضرما‎‎) റിയാദ് നഗരത്തിൽ നിന്ന് റോഡ് മാർഗ്ഗം  73.4 കിലോമീറ്റർ (45.6 മൈൽ) വടക്കു പടിഞ്ഞാറായി സ്ഥിതി ചെയ്യുന്ന ഒരു ചെറിയ പട്ടണമാണ് . റിയാദ് പ്രവിശ്യയിലെ ചെറിയ  ധുർമ്മ ഗവർണറേറ്റിൻറെ കേന്ദ്രമാണിത്. 2004 ലെ സെൻസസ് അനുസരിച്ച് ഈ  ചെറു പട്ടണത്തിലെ ജനസംഖ്യ  10,267 ആണ്. വിശാലമായ അൽ-ബാത്തിൻ താഴ്വരയിൽ സ്ഥിതി ചെയ്യുന്ന ഇരട്ട പട്ടണങ്ങളിൽ ഒന്നാണിത്. ഈ താഴ്വരയിലെ രണ്ടാമത്തെ പട്ടണം മുസാമിയ ആണ്.

## ചരിത്രം
ഏഴാം നൂറ്റാണ്ടിലെ ജരീർ എന്ന കാവ്യത്തിൽ  പട്ടണത്തെക്കുറിച്ചു വർണ്ണിക്കുന്നുണ്ട്. ഈ കാവ്യത്തിൽ പട്ടണത്തെ സംബോധന ചെയ്യുന്നത് ഖുർമ അഥവാ ഗർമ എന്നാണ്. ഇതേ പേര് യാഖുദ്‍സ് വിശ്വവിജ്ഞാനകോശത്തിലും പ്രതിപാദിച്ചിരിക്കുന്നു. ഈ പട്ടണം ഇരുപതാം നൂറ്റാണ്ടനു മുമ്പ് നജദ് രാജ്യത്തിന് വളരെ പ്രാധാന്യമുള്ളതായിരുന്നു. ഈ പ്രദേശത്തിൻറ പരമ്പരാഗത ഭരണാധികാരികൾ മഹാരഥന്മാരായ സൌദ് കുടുംബത്തിൻറെ ചാർച്ചയിൽപ്പെട്ടവരായിരുന്നു.

## അവലംബം
വർഗ്ഗം:സൗദി അറേബ്യയിലെ നഗരങ്ങൾ
വിജ്ഞാനദായിനി ദേശീയ വിദ്യാലയം

ഗാന്ധിജി വിഭാവനം ചെയ്ത ദേശീയ വിദ്യാലയത്തിൻ്റെ മാതൃകയിൽ, കേരളത്തിൽ കാസർഗോഡ് ജില്ലയിലെ ബെള്ളിക്കോത്ത് വിദ്വാൻ. പി. കേളുനായർ സ്ഥാപിച്ച സംസ്കൃത വിദ്യാലയമാണ് വിജ്ഞാനദായിനി ദേശീയ വിദ്യാലയം. 1926 ഏപ്രിൽ 17 ന് എ.സി. കണ്ണൻ നായർ ശിലാസ്ഥാപനം നടത്തിയ വിദ്യാലയം അതേ വർഷം മെയ് 22 ന് പ്രവർത്തനമാരംഭിച്ചു. 

ദേശിയ വിദ്യാഭ്യാസ പ്രചരണത്തിനായി സ്ഥാപിക്കപ്പെട്ട സ്കൂൾ പിന്നീട് ഇവിടുത്തെ ദേശീയപ്രസ്ഥാനത്തിന്റെ കേന്ദ്രമായി മാറി. ഇവിടുത്തെ ആദ്യ കാല അദ്ധ്യാപകരും വിദ്യാർഥികളും പഠനത്തോടൊപ്പം അയിത്തോച്ചാടനം പോലെയുള്ള സാമൂഹ്യ മുന്നേറ്റങ്ങളിലും പങ്ക് വഹിച്ചിട്ടുണ്ട്.

## അവലംബം

വർഗ്ഗം:കേരളത്തിലെ വിദ്യാലയങ്ങൾ
മുള്ളൻ സ്രാവ്

ആഴ കടൽ വാസിയായ ഒരു മൽസ്യമാണ് **മുള്ളൻ സ്രാവ് ** അഥവാ **Bramble Shark. ** . ഐ യു സി എൻ പട്ടികപ്രകാരമുള്ള പരിപാലന സ്ഥിതി വേണ്ടത്ര പഠനം നടക്കാത്ത ജീവിവർഗ്ഗങ്ങൾ എന്നാണ്.

## ആവാസ വ്യവസ്ഥ
ആഴ കടലിൽ 1,300–3,000 അടി താഴ്ചയിൽ ആണ് ഇവയെ കാണുന്നത് . 

## പ്രജനനം
കുഞ്ഞുങ്ങളെ പ്രസവിക്കുന്ന സ്രാവാണ് ഇവ. ഒരു പ്രസവത്തിൽ 11 മുതൽ 52 കുട്ടികൾ വരെ ഉണ്ടാകുന്നു .

## കുടുംബം
Echinorhinidae കുടുംബത്തിൽ പെട്ട സ്രാവാണ് ഇവ.

## അവലംബം

## പുറത്തേക്കുള്ള കണ്ണികൾ

* "''Echinorhinus brucus'' Bramble shark" at FishBase
* "''Echinorhinus brucus'' (Bramble Shark, Spinous Shark, Spiny Shark)" at IUCN Red List
* "Biological Profiles: Bramble Shark" at Florida Museum of Natural History

## ഇതും കാണുക
കേരളത്തിലെ മൽസ്യങ്ങളുടെ പട്ടിക

വർഗ്ഗം:സ്രാവുകൾ
ദേവിയാർ കോളനി

ഇടുക്കി ജില്ലയിലെ ദേവികുളം താലൂക്കിൽ അടിമാലി ഗ്രാമപഞ്ചായത്തിൽപ്പെട്ട ഒരു മലയോര കുടിയേറ്റ ഗ്രാമം. സംസ്ഥാന രൂപീകരണത്തിന് തൊട്ടുമുമ്പ് പട്ടം താണുപിള്ള ഇടുക്കി ജില്ലയിലെ പല ഭാഗങ്ങളിൽ  അനുവദിച്ച കോളനികളിലൊന്നാണ്. എഴുപത്തിയേഴു കുടുംബങ്ങൾക്ക് മൂന്നേക്കർ വീതമായിരുന്നു നൽകിയത്.

കൊച്ചി-മധുര ദേശീയപാത  ഇതുവഴിയാണ് കടന്നുപോകുന്നത്. വികസിച്ചു വരുന്ന വിനോദ സഞ്ചാരകേന്ദ്രമാണ്. കുതുരകുത്തിമല പ്രത്യേക ആകർഷണമാണ്.  പെരിയാറിന്റെ പോഷക നദിയായ ദേവിയാർ ഈ ഗ്രാമത്തിലൂടെ ഒഴുകുന്നു.  ജലവൈദ്യുത പദ്ധതിയായ തൊട്ടിയാർ പദ്ധതിയുടെ വൃഷ്ടിപ്രദേശമാണ് ഇവിടം.

**സമീപപ്രദേശങ്ങൾ**

അടിമാലി

കൂമ്പൻപാറ

ചീയപ്പാറ വെള്ളച്ചാട്ടം

ഇരുമ്പുപാലം
ഒലയ്യ, റിയാദ്

**ഒലയ്യ** (in Arabic: العليا) സൌദി അറേബ്യൻ പട്ടണമായ റിയാദിലെ ഒരു സാമ്പത്തിക ജില്ലയാണ്. പട്ടണത്തിൻറെ വടക്കു വശത്തായിട്ടാണ് ഒലയ്യ സ്ഥിതി ചെയ്യുന്നത്. റിയാദിലെ പ്രധാന കെട്ടിടങ്ങളും സ്ഥാപനങ്ങളായ കിങ്ഗം സെൻറർ ഇവിടെ സ്ഥിതി ചെയ്യുന്നു. ഇതിനുള്ളിലാണ് വിഖ്യാതമായി ഫോർ സീസൺസ് ലക്ഷുറി ഹോട്ടൽ സ്ഥിതി ചെയ്യുന്നത്. പണിപൂർത്തിയായിക്കൊണ്ടിരിക്കുന്ന അൽ-റാജി ടവർ സൌദി അറേബ്യയിലെ ഏറ്റവും ഉയരമുള്ള കെട്ടിടമായി അറിയപ്പെടുന്നതാണ്.

## അവലംബം
വർഗ്ഗം:റിയാദ്
വക്കം മൗലവി പഠന ഗവേഷണ കേന്ദ്രം

കോഴിക്കോട് ആസ്ഥാനമായി പ്രവർത്തിക്കുന്ന ഗവേഷണ സ്ഥാപനമാണ് **വക്കം മൗലവി പഠന ഗവേഷണ കേന്ദ്രം**. കേരളത്തിലെ പ്രഥമ വൃത്താന്ത പത്രമായ "സ്വദേശാഭിമാനി"യുടെ സ്ഥാപകനും എഴുത്തുകാരനും ചിന്തകനും പരിഷ്കർത്താവുമായ വക്കം മൗലവിയുടെ നാമധേയത്തിൽ 2012ൽ സ്ഥാപിതമായ സ്ഥാപനമാണ് വക്കം മൗലവി പഠന ഗവേഷണ കേന്ദ്രം. വക്കം മൗലവി ഉയർത്തിപ്പിടിച്ച സ്വതന്ത്ര ചിന്തയിലും നവോത്ഥാന മൂല്യങ്ങളിലും ഊന്നി നിന്ന് പഠന ഗവേഷണ രംഗങ്ങളിലും സാംസ്കാരിക മണ്ഡലങ്ങളിലും ഇടപെടുകയാണ് കേന്ദ്രത്തിന്റെ ലക്‌ഷ്യം.
## പ്രവർത്തനങ്ങൾ
വിവിധ രംഗങ്ങളിൽ മൗലിക സംഭാവനകൾ അർപ്പിച്ച പ്രതിഭകളെ പുരസ്‌കാരം നൽകി ആദരിക്കുക, വക്കം മൗലവി അനുസ്മരണ പ്രഭാഷണങ്ങൾ നടത്തുക, എൻഡോവ്മെന്റുകൾ ഏർപ്പെടുത്തി ഗവേഷണങ്ങൾ പ്രോത്സാഹിപ്പിക്കുക, വൈജ്ഞാനിക ചർച്ചകളും സെമിനാറുകളും സർഗ- കലാ- സാംസ്കാരിക മേഖലകളിൽ ശില്പശാലകളും സംഘടിപ്പിക്കുക തുടങ്ങിയവയാണ് വക്കം മൗലവി പഠന കേന്ദ്രം നടത്തുന്ന പ്രധാന പ്രവർത്തനങ്ങൾ. ഡോ. പി. ഗീത രചിച്ച '1921 ചരിത്ര വർത്തമാനങ്ങൾ' പുസ്തകപ്രകാശനവും ചർച്ചാസംഗമവും വക്കം മൗലവി പഠന ഗവേഷണകേന്ദ്രത്തിന്റെ നേതൃത്വത്തിൽ നടത്തി.
## വക്കം മൗലവി പുരസ്കാരം
പ്രശസ്ത പത്രപ്രവർത്തകനായ കെ അബൂബക്കർ, ഖുർആൻ പണ്ഡിതനും വിവർത്തകനുമായ ചെറിയമുണ്ടം അബ്ദുൽഹമീദ്‌, മദ്യവിരുദ്ധ പ്രവർത്തകനായ ഇയ്യാച്ചേരി കുഞ്ഞികൃഷ്ണൻ , അറബി ഭാഷ പണ്ഡിതനായ മുഹമ്മദ്‌ കുട്ടശേരി, പ്രമുഖ ചരിത്രകാരനായ കെ എൻ പണിക്കർ, ഹദീസ്‌ നിരൂപണ ശാത്ര വിദഗ്ദ്ധൻ എ അബ്ദുസ്സലാം സുല്ലമി എന്നിവരാണ് ഇതിനകം വക്കം മൗലവി പുരസ്കാരത്തിനു അർഹരായത്.
## ഫെല്ലോഷിപ്പ്‌
2016 മുതൽ വക്കം മൗലവി ഫെല്ലോഷിപ്‌ പദ്ധതി ആരംഭിച്ചു. വക്കം മൗലവിയുടെ രചനകൾ: ദർശനവും സവിശേഷതകളും, കേരള മുസ്ലിം നവോത്ഥാനത്തിനു പ്രേരകമായ പാട്ടുകൾ, ഗാനങ്ങൾ എന്നീ വിഷയങ്ങളിലുള്ള പഠനത്തിനാണു ഫെല്ലോഷിപ്പ്‌ നൽകിയത്‌. 
## അവലംബം

വർഗ്ഗം:ഗവേഷണസ്ഥാപനങ്ങൾ
അൽ ഖ്വാമിഷ്‍ലി

ലഘുചിത്രം
**അൽ ഖ്വാമിഷ്‍ലി** (, , ), വടക്കു കിഴക്കേ സിറിയയിലെ തുർക്കിയുമായി അതി‍ർത്തി പങ്കിടുന്ന മേഖലയിലെ ഒരു പട്ടണമാണ്. തുർക്കിയിലെ നുസൈബിൻ പട്ടണത്തിനു സമീപമാണിത് സ്ഥിതി ചെയ്യുന്നത്. അതുപോലെ തന്നെ ഇറാക്കിനു വളരെ സമീപമാണ് ഈ പട്ടണം. 2004 ലെ സെൻസസ് പ്രകാരം ഈ പട്ടണത്തിലെ ജനസംഖ്യ 184,231 ആയിരുന്നു.  ഡമാസ്കസിന് 680 കിലോമീറ്റർ (420 മൈൽ) വടക്കുകിഴക്കായിട്ടാണ് അൽ ഖ്വാമിഷ്‍ലി പട്ടണത്തിൻറെ സ്ഥാനം ഈ പട്ടണം അൽ-ഹസാക്കാ ഗവർണറേറ്റിൽ ഉൾപ്പെടുന്ന അൽ ഖ്വമിഷ്‍ലി ജില്ലയുടെ ഭരണ തലസ്ഥാനമാണ്. ഈ ഗവർണറേറ്റിലെ മൊത്തം ജനസംഖ്യ 2004 ലെ കണക്കുകൾ പ്രകാരം 232,095 ആണ്.

## ജനസംഖ്യ
ഇടത്ത്‌|ലഘുചിത്രം|The President's street
ഈ പട്ടണത്തിലെ ജനസംഖ്യ 2004 ലെ സെൻസസ് പ്രകാരം 184,231 ആണ്. ജനസംഖ്യയനുസരിച്ച് സിറിയയിലെ 10 വലിയ പട്ടണങ്ങളിൽ ഒന്നാണിത്.

അൽ ഖ്വാമിഷ്‍ലിയിലെ മുഖ്യ ജനവിഭാഗങ്ങൾ, അറബികൾ, അസീറിയക്കാർ, കുർദുകൾ, അർമേനിയക്കാർ എന്നിങ്ങനെയാണ്. വ്യത്യസ്ത ജനവിഭാഗങ്ങൾ ഇടകലർന്ന പട്ടണമാണിത്. അസീറിയക്കാരും അർമീനിക്കാരും ഈ പട്ടണത്തിലെ ന്യൂനപക്ഷ വിഭാഗങ്ങളാണ്. സിറിയയിലെ ക്രിസ്ത്യൻ കേന്ദ്രമായിട്ടാണ് പട്ടണത്തെ കണക്കാക്കുന്നത്.

വർഗ്ഗം:സിറിയയിലെ നഗരങ്ങൾ
സൊഹാർ

ലഘുചിത്രം
**സൊഹാർ** () സുൽത്താനേറ്റ് ഓഫ് ഒമാനിലെ അൽ ബത്തിനാ നോർത്ത് ഗവർണറേറ്റിൻറെ തലസ്ഥാനവും ഇവിടുത്തെ ഏറ്റവും വലിയ പട്ടണവുമാണ്. രാജ്യത്തിൻറ ഈ പുരാതന തലസ്ഥാനം, ഒരിക്കൽ പ്രധാനപ്പെട്ട ഇസ്ലാമിക് തുറമുഖമായിരുന്നിട്ടുണ്ട്. ഐതിഹ്യ കഥയിലെ സിൻബാദ് എന്ന നാവികൻറെ ജന്മസ്ഥലമായിട്ടാണ് ഈ പട്ടണം അറിയപ്പെടുന്നത്.

2010 ലെ സെൻസസ് കണക്കുകൾ പ്രകാരം ഈ പട്ടണത്തില ജനസംഖ്യ 140,006 ആണ്. ജനസംഖ്യയനുസരിച്ച് ഒമാനിലെ അഞ്ചാമത്തെ വലിയ പട്ടണമാണ് സോഹാർ. 2000 ൽ സോഹാർ വ്യാവസായിക തുറമുഖത്തിൻറ വികസനത്തിനു ശേഷം ഈ പട്ടണം ഒമാനിലെ വ്യാവസായിക നിയന്ത്രണകേന്ദ്രമായി മാറി.

## ചരിത്രം
റോമൻ തത്ത്വശാസ്ത്രജ്ഞനും ആഖ്യായികാകാരനുമായിരുന്ന പ്ലിനിയുടെ "നാച്ചുറൽ ഹിസ്റ്ററി" എന്ന ഗ്രന്ഥത്തിൽ പ്രതിപാദിക്കുന്ന ഒമാനിയ എന്ന പുരാതന നഗരം, സൊഹർ ആണെന്ന് ഒരു വാദം നിലനിൽക്കുന്നുണ്ട്. ഈ പഴയ പ്രദേശത്തിൻറ പേരിൽ നിന്നാണ് രാജ്യത്തിൻ ഒമാൻ എന്ന പേരു കിട്ടിയതെന്നാണ് പറയപ്പെടുന്നത്.

## ഭൂമിശാസ്ത്രം
സൊഹാർ പട്ടണം സ്ഥിതി ചെയ്യുന്ന അക്ഷാംശ രേഖാംശങ്ങൾ, 24°20′31.2″N 56°43′47.6″E ആണ്. 

## വിദ്യാഭ്യാസം സൌകര്യങ്ങൾ
സൊഹാർ പട്ടണത്തിൽ ഉന്നത വിദ്യാഭ്യാസത്തിനുതകുന്ന നാല് പ്രമുഖ വിദ്യാഭ്യാസ സ്ഥാപനങ്ങളുണ്ട്.
* സൊഹാർ യൂണിവേഴ്‍സിറ്റി - യൂണിവേഴ്സിറ്റി ഓഫ് ക്യൂൻസ്‍ലാൻറുമായി ബന്ധിപ്പിച്ചിരിരക്കുന്ന ഒരു സ്വകാര്യ യൂണിവേഴ്സിറ്റിയാണിത്. http://www.soharuni.edu.om/
* സൊഹാർ കോളജ് ഓഫ്‍ അപ്ലൈഡ് സയൻസസ് - ഒരു സർക്കാർ ഉടമസ്ഥതയിലുള്ള കോളജ്http://soharcollege.edu.om/ 
* ഒമാൻ മെഡിക്കൽ കോളജ് - വെസ്റ്റ് വിർജീനിയ യൂണിവേഴ്സിറ്റി സ്കൂൾ ഓഫ് മെഡിസിനുമായി ബന്ധിപ്പിച്ചിരിക്കുന്ന ഒരു സ്വകാര്യ യൂണിവേഴ്സിറ്റി. http://www.omc.edu.om/ 
* ഇൻറർനാഷണൽ മാരിടൈം കോളജ്, ഒമാൻ http://www.imcoman.net/ 
സൊഹാർ പട്ടണത്തിൽ ഏതാനും ഇൻറർനാഷണൽ സ്കൂളുകളും സ്ഥിതി ചെയ്യുന്നു. 
* അൽ ബത്തിനാ ഇൻറർനാഷണൽ സ്കൂൾ (സൊഹാർ അലൂമിനിയത്തിൻറെ ഉടമസ്ഥതയിൽ)
* സൊഹാർ ഇൻറർനാഷണൽ സ്കൂൾ (S.I.S)
* ഇന്ത്യൻ സ്കൂൾ, സൊഹർhttp://www.indianschoolsohar.com/
* പാകിസ്താൻ സ്കൂൾ, സൊഹർ

## കാലാവസ്ഥ
സൊഹാർ പട്ടണത്തിലെ കാലാവസ്ഥ ചൂടുള്ള മരുഭൂ കാലാവസ്ഥയാണ്. വേനൽക്കാലം വളരെ ചൂടുള്ളതും മൃദുവായി ശൈത്യകാലവുമാണ്. വർഷപാതം വളരെ കുറവാണിവിടെ. ഒരു വർഷം മുഴുവൻ ലഭിക്കേണ്ട പാതിയോളം മഴ ഫെബ്രുവരി മാസത്തിൽ ലഭിക്കുന്നു. വേനൽക്കാലം ഏറെ വരണ്ടതാണ്.  


## അവലംബം

വർഗ്ഗം:ഒമാനിലെ പട്ടണങ്ങൾ
അലീഷ്യ കീസ്

ഒരു അമേരിക്കൻ ഗായികയും ഗാനരചയിതാവും അഭിനേത്രിയുമാണ് **അലീഷ്യ കീസ്** (ജനനം ജനുവരി 25, 1981),.കീസിന്റെ ആദ്യ ആൽബമായാ , *സോങ്ങ്സ് ഇൻ എ മൈനർ*, വലിയ വിജയമായിരുന്നു. 1.2 കോടി പ്രതികളാണ് ഈ ആൽബം ലോകമെമ്പാടുമായി വിറ്റഴിച്ചത്. ഈ ആൽബം കീസിന് 2002-ൽ അഞ്ച് ഗ്രാമി പുരസ്കാരം നേടികൊടുത്തു.ഇതോടെ ഒരു വർഷം അഞ്ച് ഗ്രാമി നേടുന്ന രണ്ടാമത്തെ അമേരിക്കൻ കലാകാരിയായി ഇവർ മാറി. . .2005-ൽ പുറത്തിറങ്ങിയ തന്റെ രണ്ടാമത്തെ ആൽബം കീസിനു നാലു ഗ്രാമികൾ കൂടെ നേടിക്കൊടുത്തു.. ആ വർഷം അവസാനം പുറത്തിറക്കിയ ഇവരുടെ *എറ്റിവി അൺപ്ലഗ്ഗഡ്*ആൽബം ഒന്നാം സ്ഥനത്തെത്തിയതോടെ ഈ നേട്ടം കൈവരിക്കുന്ന ആദ്യ വനിതയും 1994 ലെ നിർവാണ യ്ക്കു ശേഷം ഈ നേട്ടം കൈവരിക്കുന്ന സംഗീതജ്ഞയുമായി .

തന്റെ സംഗീത ജീവിതത്തിനിടയിൽ 15 ഗ്രാമി പുരസ്കാരം അടക്കം നിരവധി പുരസ്കാരങ്ങൾ നേടിയിട്ടുള്ള അലീഷ്യ കീസ് 6.5 കോടി ആൽബങ്ങൾ ലോകമെമ്പാടുമായി വിറ്റഴിച്ചിട്ടുണ്ട്. . 

## അവലംബം


വർഗ്ഗം:1981-ൽ ജനിച്ചവർ
വർഗ്ഗം:ജനുവരി 25-ന് ജനിച്ചവർ
വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:കൊളമ്പിയ സർവ്വകലാശാലയിലെ പൂർവ്വ വിദ്യാർത്ഥികൾ
വർഗ്ഗം:ഗ്രാമി പുരസ്കാര ജേതാക്കൾ
വർഗ്ഗം:ജീവിച്ചിരിക്കുന്നവർ
ടൊക്മോക്

**ടൊക്മോക്** (, *Tokmok* ('hammer'); , *Tokmak*) വടക്കൻ കിർഗിസ്ഥാനിലെ ചുയി താഴ്വരയിൽ സ്ഥിതിചെയ്യുന്ന ഒരു പട്ടണമാണ്. രാജ്യതലസ്ഥാനമായി ബിഷ്കെക്കിന് കിഴക്കായിയട്ടാണീ പട്ടണം. ഈ പട്ടണത്തിലെ ജനസംഖ്യ 2009 ലെ സെൻസസ് അനുസരിച്ച്, 53,231 ആണ്. 

## ഭൂമിശാസ്ത്രം
ടൊക്മോക് പട്ടണം നിലനിൽക്കുന്ന അക്ഷാംശ രേഖാംശങ്ങൾ  ആണ്. സമുദ്രനിരപ്പിൽ നിന്ന് 816 മീറ്റർ ഉയരത്തിലാണ് പട്ടണത്തിൻറെ സ്ഥാനം. 2004 മുതൽ 2006 ഏപ്രിൽ 19 വരെ ഈ പട്ടണം ചൂയ് പ്രൊവിൻസിൻറെ ഭരണസീറ്റായിരുന്നു. പട്ടണത്തിൻറെ വടക്കുഭാഗത്തു കൂടി ചൂയി നദി ഒഴകുന്നു. കസാഖിസ്ഥാനുമായുള്ള അതിർത്തി പട്ടണത്തിനു സമീപത്തു തന്നെയാണ്.  

###### കാലാവസ്ഥ
പട്ടണത്തിലെ വാർഷിക താപനില 9.5&nbsp;°C (49.1&nbsp;°F) ആണ്. ജൂലൈ മാസമാണ് പട്ടണത്തിൽ ഏറ്റവും കൂടുതൽ  ചൂടുള്ളത്. ഈ സമയത്തെ ശരാശരി താപനില 23.3&nbsp;°C (73.9&nbsp;°F) ആണ്. ജനുവരി മാസത്തിലാണ് തണുപ്പ് കൂടുതലായി അനുഭവപ്പെടാറുള്ളത്. ഈ സമയത്ത് താപനില −5.3&nbsp;°C (22.5&nbsp;°F) ആണ്. വർഷപാതം 434.2 മില്ലീമീറ്റർ (17") ആണ്. 

വർഗ്ഗം:കിർഗ്ഗിസ്ഥാനിലെ പട്ടണങ്ങൾ
സന്ദീപ് പാണ്ഡെ

മാഗ്സസെ അവാർഡ് ജേതാവായ സാമൂഹികപ്രവർത്തകനാണ് **പ്രൊഫ. സന്ദീപ് പാണ്ഡെ**. ഇന്ത്യയിലെ   കുട്ടികളുടെ അവകാശസംരക്ഷണത്തിനായും പരിസ്ഥിതി സംരക്ഷണത്തിനായും   അഴിമതിരഹിത ഇന്ത്യക്കു വേണ്ടിയും നിരവധി പ്രവർത്തനങ്ങൾ സംഘടിപ്പിക്കുന്നു. ഡോ. ദീപക് ഗുപ്ത, വി.ജെ.പി. ശ്രീവാസ്തവ എന്നിവരുമായി  ചേർന്ന് ആശ ഫോർ എജുക്കേഷൻ സ്ഥാപിച്ചു.

## ജീവിതരേഖ
പഠനത്തിനിടെ ബനാറസ് ഹിന്ദു യൂണിവേഴ്‌സിറ്റിയിൽനിന്ന് പുറത്താക്കപ്പെട്ടു. കാലിഫോർണിയ സർവകലാശാലയിൽ നിന്ന് മെക്കാനിക്കൽ എഞ്ചിനീയറിംഗിൽ പി.എച്ച്.ഡി. നേടി. വാരണാസ് ഐ.ഐ.ടി.യിലെ അധ്യാപകനാണ്. സാമൂഹികമായും സാമ്പത്തികമായും പിന്നാക്കം നിൽക്കുന്ന കുട്ടികളുടെ വിദ്യാഭ്യാസപരമായ അവകാശങ്ങൾ സംരക്ഷിക്കുന്നതിനുവേണ്ടി  ‘ആഷ ഫോർ എജ്യുക്കേഷൻ’  രൂപവത്‌കരിച്ചു. ‘നാഷണൽ അലയൻസ് ഓഫ് പീപ്പിൾസ് മൂവ്‌മെന്റ് എന്നൊരു സംഘടനയിലൂടെ പ്രകൃതിവിഭവങ്ങളുടെ സംരക്ഷണത്തിനുവേണ്ടി നിരവധി പോരാട്ടങ്ങൾ നടത്തി.
## അവലംബം

## പുറം കണ്ണികൾ
*Detailed Bio of Sandeep Pandey

വർഗ്ഗം:സാമൂഹ്യപ്രവർത്തകർ
വർഗ്ഗം:മാഗ്സസെ പുരസ്കാരം ലഭിച്ചവർ
വർഗ്ഗം:1965-ൽ ജനിച്ചവർ
ഹൊസ്‌ദുർഗ്‍

**ഹൊസ്‌ദുർഗ്‍** / **ഹോസ്ദുർഗ്** (Kannada : ಹೊಸದುರ್ಗ): കേരളത്തിലെ കാസർഗോഡ് ജില്ലയിലെ ഹോസ്‌ദുർഗ്‍ താലൂക്കിന്റെ കേന്ദ്രം. കോട്ടകളുടെ നാടാണ് ഇത്.  കന്നഡ പദമായ ഹൊസ (പുതിയത്) സംസ്കൃത പദമായ ദുർഗ (കോട്ട) എന്നിവ ചേർന്നാണ് പുതിയകോട്ട എന്നുകൂടി അറിയപ്പെടുന്ന ഹൊസ്‌ദുർഗ്‍ എന്ന സ്ഥലനാമം ഉണ്ടായത്.  ഭരണസിരാകേന്ദ്രം എന്നതുകൂടാതെ, ഒരു സാംസ്കാരികകേന്ദ്രവും കൂടിയാണ് ഇവിടം. ജവഹർലാൽ നെഹ്റു പ്രസംഗിച്ച മാന്തോപ്പ് മൈതാനം ഇവിടെയാണ്.

ബോർഡ് സ്കൂൾ എന്ന് അറിയപ്പെടുന്ന ജി.എച്ച്.എസ്.എസ്. ഹോസ്ദുർഗ്ഗ് ഇവിടുത്തെ പ്രമുഖ വിദ്യാലയമാണ്. 

താലൂക്കിന്റെ ഭരണകേന്ദ്രമായിരുന്ന താലൂക്കോഫീസ് 1915-ലാണ് നിർമ്മിക്കപ്പെട്ടത്. സ്വാതന്ത്ര്യത്തിന് മുൻപും പിൻപുമുള്ള നിരവധി ചരിത്ര സംഭവങ്ങൾക്ക് സാക്ഷ്യം വഹിച്ച താലൂക്കോഫീസ് മന്ദിരം ഒരു ചരിത്രസ്മാരകമായി സംരക്ഷിക്കപ്പെടുന്നു.  ഇതിന്റെ ഭിത്തിയിൽ 1957 ൽ സ്ഥാപിച്ചിട്ടുള്ള  അണ - നയാപൈസ വിനിമയനിരക്ക് പട്ടിക ഇപ്പോഴും കേടില്ലാതെ നിലനിൽക്കുന്നുണ്ട്.

## ചിത്രശാല

### പ്രധാന സ്ഥലങ്ങൾ, സ്മാരകങ്ങൾ

Image:Nehru Mantap Hosdurg Manthoppu Maithanam.jpg|നെഹ്റു മണ്ഡപം
Image:Ghss hosdurg.jpg|ഹോസ്ദുർഗ്ഗ് ബോർഡ് സ്കൂൾ
Image:Ana Naya Paisa Conversion Table.jpg|അണ-പൈസ വിനിമയ നിരക്ക് പട്ടിക
Image:Hosdurg thaluk office-old building.jpg|ഹോസ്ദുർഗ്ഗ്താലൂക്കോഫീസിന്റെ പഴയ കെട്ടിടം
Image:Karthika Pooja Dome Kongini.jpg|കാർത്തിക പൂജാമണ്ഡപം
Image:Art Gallery Hosdurg.jpg|ലളിതകലാ അക്കാദമി ആർട്ട് ഗാലറി ഹോസ്ദുർഗ്ഗ്


## പുറംകണ്ണി

* Official_Website_of_Kasaragod_district

വർഗ്ഗം:കാസർഗോഡ് ജില്ല
ഗ്യാസ്ട്രോസ്കോപ്പി പരിശോധന

ദഹനവ്യൂഹത്തിലെ പ്രധാന ഘടനങ്ങളെ അന്തർദർശനിയിലൂടെ നിരീക്ഷിക്കുന്ന എൻഡോസ്കോപ്പി പരിശോധനയാണ് ഇസൊഫാഗോഗ്യാസ്ട്രോഡുഒഡിനോ എൻഡോസ്കോപ്പി (oesophagogastroduodeno endosopy). ലളിതമായി ഗ്യാസ്ട്രോസ്കോപ്പി എന്നു മാത്രമായി ചുരുക്കാറുണ്ട്.

അന്നപഥത്തിന്റെ മേൽഭാഗം എന്ന് വിശേഷിപ്പിക്കുന്ന (upper gastrointestinal tract) ഭാഗത്തെ ഗ്രസനി (pharynx), ആമാശയം(stomach), ചെറുകുടലിന്റെ duodenum എന്നിവയുടെ ആരോഗ്യസ്ഥിതി്യറിയാനും രോഗനിർണ്ണയപരിശോധനകൾക്കായും ആണ് ഗ്യാസ്ടോസ്കോപ്പി നിർവ്വഹിക്കുന്നത്.

## പരിശോധന സന്ദർഭങ്ങൾ
* അനീമിയ : കാരണം വ്യക്തമല്ലാത്ത രക്തക്കുറവിന്റെ ഉറവിടം ദഹനവ്യൂഹമാണോ എന്നറിയാൻ ഗ്യാസ്ടോസ്കോപ്പി സഹായിക്കുന്നു.
* അന്നപഥ രക്തസ്രാവം – gastrointestinal bleeding- രക്തമയമായ ഛർദ്ദി, മലത്തിൽ രക്താംശം എന്നിവ അന്നപഥ രോഗത്തിന്റെ സൂചനകളാണ്.
* വിട്ടുമാറാത്ത ദഹനകേട് , ദഹനാസ്വാസ്ഥ്യം (dyspepsia)
* വിഴുങ്ങൽ വേദനാജനകമായിരിക്കുക (odynophagia), വിഴുങ്ങൽ തടസ്സങ്ങൾ (dysphagia),
* IBD Inflammatory Bowel Disease എന്ന  അവസ്ഥ.

## പരിശോധന രീതി
പരിശോധനയ്ക്ക് നാലു മണിക്കൂറോ അതിലേറേയോ മുമ്പ് മുതൽക്ക്  ആഹരിക്കാതിരിക്കേണ്ടതാണ്. കാലി വയറ്റിലായിരിക്കും പരിശോധന.

പരിശോധനകുഴൽ കടന്നു പോകുന്ന പഥത്തിൽ  മരവിപ്പ് തോന്നാൻ ദ്രവ രൂപത്തിലുള്ള അനസ്തേഷ്യ മരുന്നു കുടിക്കാൻ നൽകുന്നു. ആശങ്കാലുക്കളും, ആകാംക്ഷാഭരിതരുമായവർക്ക് മയങ്ങാൻ മരുന്നു കൊടുക്കാറുണ്ട്. അപൂർവ്വം സന്ദർഭങ്ങളിൽ ജനറൽ അനസ്തീഷ്യ നൽക്കാറുണ്ട്.

രോഗി ഇടത്തു വശം ചെരിഞ്ഞു കിടക്കുന്നു. വായ് തുറന്നിരിക്കാനും കുഴൽ കടിക്കാതിരിക്കാനുമായുള്ള മൗത്ത് ഗാർഡ് വായിൽ വച്ച ശേഷം സാവാധാനത്തിൽ കുഴൽ (എൻഡോസ്കോപ്പ്) നാക്കിനുമുകളിലൂടെ തൊണ്ടയിലേക്കും, പിന്നെ മെല്ലെ താഴോട്ടും തള്ളുന്നു.

ഗ്രസനി (pharynx), അന്നനാളി (oesophagus) എന്നിവ ദർശനിയിലൂടെ സൂക്ഷ്മായി നിരീക്ഷിച്ച് കൊണ്ടായിരിക്കും കുഴൽ മുന്നേറുന്നത്. ആമാശയവും കടത്തി കുഴൽ ചെറുകുടലിലെ duodenum ത്തിലെത്തി പരിശോധന നടത്തിയ ശേഷം പിൻ വലിക്കൽ തുടങ്ങുന്നു. തിരികെ ആമാശയത്തിൽ കൊണ്ടുവന്ന് ആമാശയം വിപുലമായി   നിരീക്ഷിക്കുന്നു.

ചിലപ്പോൾ നിരീക്ഷണം മാത്രം പോരാതെ വന്നേക്കാം. ബയോപ്സി പരിശോധനയ്കായി പലപ്പോഴും ടിഷ്യു സാമ്പിൾ എടുകാറുണ്ട്.അതിനായി എൻഡോസ്കോപ്പുകൾ സജീകരിച്ചിട്ടുണ്ട്.. ഈ സമയങ്ങളിലെല്ലാം പരിശോധന ഭാഗങ്ങൾ ഫോട്ടൊഗ്രാഫ് ചെയ്യാനും സാധിക്കുന്നു.
Image:Duodenal adenocarcinoma.png|ചെറുകുടൽ ക്യാൻസർ ദൃശ്യം
Image:Gastric_antral_vascular_ectasia_(before_and_after).png|Endoscopic image of gastric antral vascular ectasia seen as a radial pattern around the pylorus before (top) and after (bottom) treatment with argon plasma coagulation
Image:Barretts esophagus.jpg|Endoscopic image of Barrett's esophagus, which is the area of red mucosa projecting like a tongue.
Image:Deep gastric ulcer.png |Deep gastric ulcer 
Image:celiac 3.jpg|Endoscopic still of duodenum of patient with celiac disease showing scalloping of folds.
mage:DU 2.jpg |ആമാശയത്തിലെ അൾസർ.
ഓയിഡിയം ഹീവിയേ

**ഓയിഡിയം ഹീവിയേ** ഒരു കുമിൾ ആണ്.
## പൊടിക്കുമിൾ
റബ്ബറിനെ ബാധിക്കുന്ന ഒരു കുമിൾരോഗമാണ് പൊടിക്കുളിൾ രോഗം. ഒയ്ഡിയം ഹെവിയെ എന്നയിനം കുമിളാണ് ഇതിന് കാരണം. ഡിസംബർ മുതൽ ഫെബ്രുവരി വരെയുള്ള മാസങ്ങളിൽ പൊടിച്ചുവരുന്ന തളിരിലകളിലാണ് ഈ രോഗം കൂടുതലായി കണ്ടുവരുന്നത്. തളിരിലകളിൽ വെളുത്ത പൂപ്പൽ പുള്ളികളായു വളരുന്നതാണ് രോഗലക്ഷണം.

വർഗ്ഗം:കുമിളുകൾ
പേരോൽ

നീലേശ്വരത്തെ ഒരു പ്രദേശം.നീലേശ്വരം റെയിൽവേ സ്റ്റേഷന് കിഴക്കു ഭാഗത്തായി സ്ഥിതി ചെയ്യുന്നു.ഗവ.എൽ.പി.സ്ക്കൂൾ പേരോൽ പ്രധാനവിദ്യാഭ്യാസസ്ഥാപനമാണ്.
നീലേശ്വരത്തെ  ചെങ്കൽക്കുന്നായ തിരിക്കുന്ന് ഇവിടെയാണ്.

വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
മൈഗോവ്.ഇൻ(വെബ് സൈറ്റ്)

കേന്ദ്രഗവൺമെന്റിന്റെ വിവിധ പദ്ധതികളെ കുറിച്ചുള്ള പൊതുജനങ്ങളുടെ അഭിപ്രായങ്ങൾ രേഖപ്പെടുത്തുവാനും സ്കോർ നൽകുവാനും കേന്ദ്രഗവൺമെന്റ് ആവിഷ്ക്കരിച്ച വെബ് പോർട്ടലാണ് മൈഗോവ്.ഇൻ.
മഞ്ചേശ്വരം താലൂക്ക്

ലഘുചിത്രം|വലത്ത്‌|മഞ്ചേശ്വരം താലൂക്ക് പഞ്ചായത്തുകളോടെ
കാസർഗോഡ് ജില്ലയിൽ 2014 മാർച്ച് 20 -ഇൽ ഉദ്ഘാടനം കഴിഞ്ഞ് പുതിയതായി രൂപം കൊണ്ട താലൂക്കായിരുന്നു **മഞ്ചേശ്വരം താലൂക്ക്**. താലൂക്കിൽ പെടുന്ന പഞ്ചായത്തുകൾ ആദ്യം കാസർഗോഡ് താലൂക്കിലായിരുന്നു ഉണ്ടായിരുന്നത്, പിന്നീട് ഇതിനെ രണ്ടായി വിഭജിച്ച് മഞ്ചേശ്വരം താലൂക്ക് എന്ന പേരു നൽകുക ആയിരുന്നു. കേരളത്തിന്റെ വടക്കേ അറ്റത്തുള്ളതും കർണാടക സംസ്ഥാനത്തോട് ചേർന്നു നിൽക്കുന്നതുമായ താലൂക്കാണിത്.  താലൂക്കിന്റെ ആസ്ഥാനം മംഗൽപാടി പഞ്ചായത്തിലെ  ഉപ്പളയിൽ ആണ്. ജില്ലാ ആസ്ഥാനമായ കാസർഗോഡു നിന്നും 28 കിലോമീറ്ററും സംസ്ഥാന ആസ്ഥാനമായ തിരുവനന്തപുരത്തു നിന്നും 609 കിലോമീറ്ററും വടക്കു മാറിയാണിതിന്റെ സ്ഥാനം.   

താലൂക്കിന്റെ കെട്ടിട നിർമ്മാണത്തിനായി രണ്ടു കോടി രൂപ മാറ്റിവെച്ചിരുന്നു, മതിയായ ഗവണ്മെന്റ് സ്ഥലങ്ങൾ തന്നെ മഞ്ചേശ്വരത്ത് ഉണ്ടായിരുന്നുവെങ്കിലും ഉപ്പളയിൽ ഓഫീസ് മതി എന്നൊരു വാദം വന്നതിനാൽ ഉപ്പളയിൽ ഒരു സ്വകാര്യ വ്യക്തിയുടെ ഉടമസ്ഥതയിൽ ഉള്ള സ്ഥലത്ത്, ഏറെ പരിമിതികളോടെ ആരംഭിക്കുകയായിരുന്നു. 

## ഉൾപ്പെടുന്ന പഞ്ചായത്തുകൾ
എൻമകജെ, കുമ്പള, മംഗൽപാടി , മഞ്ചേശ്വരം, മീഞ്ച, പൈവളികെ, പുത്തിഗെ, വോർക്കാടി എന്നീ പഞ്ചായത്തുകൾ ഈ താലൂക്കിൽ പെടുന്നുണ്ട്.

## ഭാഷകൾ
ജനങ്ങൾ മലയാളം, തുളു, ബ്യാരി, കന്നഡ, ഉർദു, മറാഠി, കൊങ്കണി എന്നീ ഭാഷകൾ സംസാരിച്ചു വരുന്നു. മലയാളവും തുളുവും ആണു പ്രധാനഭാഷകൾ.

## അവലംബങ്ങൾ

വർഗ്ഗം:കാസർഗോഡ്  ജില്ലയിലെ താലൂക്കുകൾ
ഇൿസാൻ

ഇക്സാൻ () തെക്കൻ കൊറിയയിലെ വടക്കൻ ജിയോല്ല പ്രൊവിൻസിലുൾപ്പെട്ട ഒരു പട്ടണവും റെയിൽവേ ജംഗ്ഷനുമാണ്. പട്ടണത്തിൻറെ കേന്ദ്രഭാഗവും റെയിൽവേ ജംഗ്ഷനും ആദ്യകാലത്ത് "ഇറി" എന്നാണറിയപ്പെട്ടിരുന്നത്.

## ചരിത്രം
ഇക്സാൻ പ്രാചീനകാലത്ത് ബൈൿജെ സാമ്രാജ്യത്തിൻറ തലസ്ഥാനമായിരുന്നു. അക്കാലത്തു നിർമ്മിക്കപ്പെട്ട ക്ഷേത്രങ്ങളും മറ്റും ഇപ്പോഴും പ്രൌഡിയോടെ തലയുയർത്തി നിൽക്കുന്നു.

## ഭൂമിശാസ്ത്രം
ഇക്സാൻ പട്ടണം നിലനിൽക്കുന്ന അക്ഷാംശ രേഖാംശങ്ങൾ 35°56′38″N 126°57′16″E ആണ്.
## അവലംബം

## പുറം കണ്ണികൾ

* City government home page
* City government home page
ഇസ്മിർ, തുർക്കി

**ഇസ്മിർ** () തുർക്കിയിലെ പടിഞ്ഞാറൻ അനറ്റോളിയ മേഖലയിലുള്ള ഒരു മെട്രോപോളിറ്റൻ പട്ടണമാണ്. ഈ പട്ടണം ഇസ്താംബൂളും അങ്കാറയും കഴിഞ്ഞാൽ തുർക്കിയിലെ മൂന്നാമത്തെ ജനസാന്ദ്രതയുള്ള പട്ടണമാണ്. ഏതൻസ്, ഗ്രീസ് എന്നിവ കഴ്ഞ്ഞാൽ ഈജിയൻ കടൽ മേഖലയിലെ രണ്ടാമത്തെ ജനസാന്ദ്രതയുള്ള പട്ടണവും കൂടിയാണ്.  2014 ലെ കണക്കുകളനുസരിച്ച് ഇസ്മിർ പട്ടണത്തിലെ ജനസംഖ്യ 2,847,691 ഉം ഇസ്മിൽ പ്രോവിൻസിലെ മുഴുവൻ ജനസംഖ്യ4,113,072. എന്നിങ്ങനെയാണ്. ഈ മെട്രോപോളിറ്റൻ മേഖല ഗൾഫ് ഓഫ് ഇസ്മിർ വരെയും വടക്കേ ദിക്കിലേയ്ക്ക് ജെഡിസ് റിവർ ഡെൽറ്റ വരെയും പരന്നു കിടക്കുന്നു. കിഴക്കുഭാഗത്ത് İ അല്ലൂവിയൽ സമതലത്തിനു സാമാന്തരമായും കിടക്കുന്നു.

## പ്രധാന കാഴ്ച്ചകൾ
1835 ൽ കണ്ടെടുക്കപ്പെട്ട ടൻ‍റ്റാലസിൻറെ ശവകുടീരം പുരാവസ്തു ഖനനത്തിലൂടെ കണ്ടെത്തിയത് ചാൾസ് ടെക്സിയർ ആണ്. ഇത് ഈ പട്ടണത്തിലെ ഹെല്ലെനിസ്റ്റിക് യുഗത്തിനു തൊട്ടുമുമ്പുണ്ടായിരുന്ന ചരിത്ര അവശേഷിപ്പുകൾ‌ക്ക് ഒരു പ്രധാന ഉദാഹരണമാണ്.  യമൻലാർ മലയിലാണീ പ്രാചീന ശവകുടീരം സ്ഥിതി ചെയ്യുന്നത്. സമീപത്തു തന്നെയുള്ള കെമാൽപാസയിലും മൌണ്ട് സിപിലിസിലും ഇതുപോലുള്ള ചരിത്ര ശേഷിപ്പുകൾ കണ്ടെടുക്കപ്പെട്ടിട്ടുണ്ട്. 
[വലത്ത്‌|ലഘുചിത്രം|267x267ബിന്ദു|[Asansör (1907) offers panoramic views of the city]]
## കാലാവസ്ഥ
മെഡിറ്ററേനിയൻ കാലാവസ്ഥയാണിവിടെ. വേനൽക്കാലെ ചൂടുള്ളതും വരണ്ടതുമാണ്. തണുപ്പുകാലത്ത്  മഴ പെയ്യാറുണ്ട്. ഇസ്മിറിലെ വാർഷിക പാതം  ആണ്.  

തണുപ്പുകാലത്തെ ഉച്ചസ്ഥായിയിലുള്ള താപനില  10 നും 16 °C നുമിടയ്ക്കാണ് (50 and 61 °F). ഡിസംബർ മുതൽ ഫെബ്രുവരി വരെയുള്ള മാസങ്ങളിൽ ഇസ്മിറിൽ അപൂർവ്വമായി മഞ്ഞു പെയ്യാറുണ്ട്. ഈ മഞ്ഞുവീഴ്ച ചിലപ്പോൾ മണിക്കൂറുകളോ ദിവസം മുഴുവനുമോ നിലനിൽക്കാറുണ്ട്. വേനൽക്കാലത്ത് (ജൂൺ മുതൽ സെപ്റ്റംബർ വരെ) താപനില 40 °C (104 °F) വരെ അപൂർവ്വമായി ഉയരാറുണ്ട്. എങ്കിലും വേനൽക്കാലത്ത് പൊതുവേ 30 മുതൽ 36 °C (86 മുതൽ 97 °F) വരെയാണ് അനുഭവപ്പെടാറുള്ളത്.

രേഖപ്പെടുത്തിയ കൂടിയ മഴ n= 145.3 kg/m2 (29.09.2006)

രേഖപ്പെടുത്തിയ കൂടിയ മഞ്ഞുവീഴ്ച്ച = 8.0 cm (04.01.1979)

### ചിത്രശാല

പ്രമാണം:Kibris Sehitleri Caddesi.jpg|Kıbrıs Şehitleri is one of the most popular streets in Alsancak
പ്രമാണം:Cumhuriyet Square.jpg|View of Cumhuriyet Square in Konak
പ്രമാണം:Konak Square, Izmir.jpg|Governor's Office at Konak Square
പ്രമാണം:TR Izmir asv2020-02 img16 Alsancak seaside.jpg|View of Konak's shore
പ്രമാണം:N Duzen Izmir Etnografya Muzesi.jpg|Museum of Ethnography
പ്രമാണം:Karşıyaka Bazaar Street 2015.jpg|View of Karşıyaka Bazaar Street from Karşıyaka Pier
പ്രമാണം:Forum Bornova02.jpg|Forum Bornova Shopping Center is inspired in concept by İzmir's traditional architecture
പ്രമാണം:TR Izmir asv2020-02 img10 Stock Exchange Palace.jpg|İzmir Commodity Exchange Building
പ്രമാണം:TR Izmir asv2020-02 img63 Folkart Towers.jpg|Folkart Towers are the 5th highest twin towers in Europe with a structural height of 
പ്രമാണം:Inciraltı Kent Ormanı.jpg|A view of İnciraltı Urban Forest from the bike path dedicated to cycling
പ്രമാണം:Şirinyer Hippodrome.jpg|Hippodrome of İzmir in Şirinyer, Buca
പ്രമാണം:Buca evleri1.jpg|19th century Levantine house in Dumlupınar, Buca
പ്രമാണം:Buca evleri14.jpg|Buca street with old houses (Dumlupınar, Buca)
പ്രമാണം:Bucaevleri.jpg|Easygoing lifestyle in Buca


## അവലംബം
വർഗ്ഗം:തുർക്കിയിലെ നഗരങ്ങൾ
അഫ്ഘാനിസ്ഥാനിലെ പട്ടണങ്ങൾ

[ലഘുചിത്രം|A section of [Kabul, which is multi-ethnic and the only city in Afghanistan with over 1 million population]]
[ലഘുചിത്രം|Aerial view of [Kandahar, the second largest city of Afghanistan]]
[ലഘുചിത്രം|[Herat, the third largest city, located in western Afghanistan]]
[ലഘുചിത്രം|[Mazar-i-Sharif, the fourth largest city, located in northern Afghanistan]]
അഫ്ഘാനിസ്ഥാൻ മദ്ധ്യേഷ്യയിലെ കടൽ ഇല്ലാതെ ചുറ്റും സ്ഥലങ്ങളാൽ വലയം ചെയ്യപ്പെട്ട ഒരു രാജ്യമാണ്. ഈ രാജ്യത്തിൻറെ ചുറ്റളവ്251,772 സ്കയർ മൈലാണ്. പേർഷ്യൻ അഥവാ ദാരി, പഷ്തോ എന്നിവയാണ് ഈ രാജ്യത്തെ ഔദ്യോഗിക ഭാക്ഷകൾ. ഉസ്ബക്, തുർക്മെൻ, ബലോചി, പഷായി, നുറിസ്ഥാനി എന്നീ ഭാക്ഷകൾ സംസാരിക്കുന്നവരും ഇവിടെ ധാരാളമായുണ്ട്. ഈ രാജ്യത്തെ 99 ശതമാനം ജനങ്ങളും ഇസ്ലാം മതവിശ്വാസികളാണ്. ബാക്കിയുള്ള 1 ശതമാനത്തിൽ സിഖുകാർ, ഹിന്ദുക്കൾ, ജൂതന്മാർ എന്നിവരും പെടുന്നു. ഈ രാജ്യം പാകിസ്താൻ, ഇറാൻ, തുർക്മെനിസ്ഥാൻ ഉസ്ബക്കിസ്ഥാൻ, താജിക്കിസ്ഥാൻ ചൈന എന്നീ രാജ്യങ്ങളാൽ വലയം ചെയ്യപ്പെട്ടിരിക്കുന്നു. നേരത്തെ ഇന്ത്യയുമായി അതിർത്തി പങ്കിട്ടിരുന്ന കാശ്മീരിൻറ ഭാഗം അനൌദ്ദ്യോഗികമായി പാകിസ്താൻ കൈവശപ്പെടുത്തിയിരിക്കുന്നു. രാജ്യത്തിൻറെ ഔദ്യോഗിക കറൻസി അഫ്ഘാനിയാണ്. രാജ്യത്തെ പ്രധാന വ്യവസായങ്ങൾ ഗൃഹോപകരണങ്ങൾ, ചെരിപ്പുകൾ, വളം, വസ്ത്ര നിർമ്മാണം എന്നിവയാണ്. പ്രകൃതി വാതകത്തിൻറ വലിയൊരു കലവറയാണ് അഫ്ഘാനിസ്ഥാൻ. കൽക്കരി ധാരാളമായി ഇവിടെ കണ്ടുവരുന്നു. പാകിസ്താൻ, ഇന്ത്യ, റഷ്യ, ജർമ്മനി, താജിക്കിസ്ഥാൻ, യു.എസ്. എന്നീ രാജ്യങ്ങളുമായി അഫ്ഘാനിസ്ഥാന് വാണിജ്യബന്ധങ്ങളുണ്ട്. ഒപ്പിയം, ഫലവർഗ്ഗങ്ങൾ, പരുത്തി, രത്നക്കല്ലുകൾ എന്നിവ ഇവിടെ നിന്നു കയറ്റി അയക്കാറുണ്ട്. 

**[[കാബൂൾ|കാബൂൾ]]** മാത്രമാണ് അഫ്ഘാനിസ്ഥാനിൽ ഒരു മില്ലണിൽ കൂടുതൽ ജനസംഖ്യയുള്ള ഒരേയൊരു പട്ടണം. മറ്റു പട്ടണങ്ങളെല്ലാം തന്നെ ചെറിയ വില്ലേജുകളും ടൌണുകളുമാണ്.  CIA യുടെ കണക്കനുസരിച്ച് അഫ്ഘാനിസ്ഥാനിലെ ആകെ ജനസംഖ്യ 31,822,848 ആണ്. ഇതിൽ 6 മില്ല്യൻ ആളുകൾ നഗരപ്രദേശങ്ങളിൽ ജീവിക്കുന്നവരാണ്. ബാക്കിയുള്ളവർ കൂടുതലും കുഗ്രാമങ്ങളുലും മറ്റ് അവികസിത പ്രദേശങ്ങളിലുമാണ് ജീവിക്കുന്നത്.

## പട്ടിക
ജനസംഖ്യയനുസരിച്ചുള്ള അഫ്ഘാനിസ്ഥാനിലെ 19 പട്ടണങ്ങളുടെ പട്ടികയാണ് താഴെക്കാണുന്നത്. 

## പുരാതന നാമങ്ങൾ
അഫ്ഘാനിസ്ഥാനിലെ സ്ഥലങ്ങളുടെയും പട്ടണങ്ങളുടെയും പ്രാചീന നാമങ്ങൾ താഴെക്കാണുന്ന പട്ടികയിൽ കൊടുത്തിരിക്കുന്നു.

## ചിത്രശാല

File:Aerial view of Jalalabad in 2012.jpg|Jalalabad, capital of Nangarhar Province in the eastern part of the country
File:Lashkar Gah - Houses near to the River.jpg|Lashkar Gah, capital of Helmand Province in southern Afghanistan
File:View of Khost, Afghanistan.jpg|Khost, capital of Khost Province in the east
File:Ghazni City, 2010.jpg|Section of Ghazni, capital of Ghazni Province
File:Fayzabad in Badakhshan Province of Afghanistan.jpg|Fayzabad, capital of Badakhshan Province of Afghanistan
File:Zaranj in June 2011.jpg|Zaranj, capital of Nimruz Province in southwestern Afghanistan
File:US soldiers patrolling the streets of Asadabad-6.jpg|Asadabad, capital of Kunar Province in the east
കുനാർ നദി

**കുനാർ നദി** (ഉർദു, ), - ചിത്രാൾ നദി എന്നും  () കാമാ നദി () എന്നും അറിയപ്പെടുന്നു.  ഈ നദി വടക്കൻ ഖൈബർ പഖ്തുൻഖ്വയിൽ സ്ഥിതി ചെയ്യുന്നതും അഫ്ഘാനിസ്ഥാനിലൂടെയും പാകിസ്താനിലൂടെയും ഒഴുകുന്ന 480 കിലോമീറ്റർ നീളമുള്ള ഒരു നദിയാണ്. ഈ നദീതടമേഖലയെ ജലസമ്പുഷ്ടമാക്കുന്നത് ഹിന്ദുക്കുഷ് പർവ്വതനിരകളിൽ നിന്ന് ഉരുകിയെത്തുന്ന ഹിമാനികളാണ്. സിന്ധു നദീതടമേഖലയെയും ഇവിടെ നിന്നുള്ള ജലം പരിപോഷിപ്പിക്കുന്നു.

## ഉത്ഭവവും മുന്നോട്ടുള്ള ഗതിയും
ഹിന്ദുക്കുഷ് പർവ്വത നിരകളിലെ ചിത്രാൾ, ഖൈബർ പഖ്തുൻഖ്വ എന്നിവിടങ്ങളിൽ നിന്നാണ് ഈ നദി ഉത്ഭവിക്കുന്നത്. താഴേയ്ക്കുള്ള ഗതിയിൽ ഈ നദി മസ്തുജ് എന്നറിയപ്പെടുന്നു. ഇവിടെ നിന്നുള്ള പ്രയാണത്തിൽ നദി വടക്കെ ദിക്കിൽ ചിത്രാൾ മേഖലയിലെ ലോട്കോ നദിയുമായി ലയിക്കുന്നു.  അഫ്ഘാനിസ്ഥാനിലെ കുനാർ താഴ്വരയിലെത്തുന്നതിനു തൊട്ടുമുമ്പ് ഈ നദി ചിത്രാൾ എന്നറിയപ്പെടുന്നു. പിന്നീട്  ചാഗ സരയിൽ വച്ച് പെച്ച് നദിയുമായി സന്ധിക്കുന്നു. അഫ്ഘാനിസ്ഥാനു കിഴക്കുള്ള ജലാലാബാദിൽവച്ച്  ഈ നദി കാബൂൾ നദിയിൽ ലയിക്കുന്നു. കാബൂള് നദി വീണ്ടും കിഴക്കോട്ടൊഴുകി പാകിസ്താനിലെത്തി ഖൈബർ ചുരം വഴി അറ്റോക്കിനു സമീപം അവസാനമായി സിന്ധു നദിയിലെത്തിച്ചേരുന്നു.

## അവലംബം
വർഗ്ഗം:പാകിസ്താനിലെ നദികൾ
വർഗ്ഗം:അഫ്ഗാനിസ്താനിലെ നദികൾ
ഇന്ത്യ ആണവമേഖലയിൽ

ഇന്ത്യൻ ആറ്റോമിക് എനർജി കമ്മീഷൻ 1948ൽ രൂപീകൃതമായപ്പോൾ ഹോമി ജഹാംഗീർ ഭാഭയായിരുന്നു ചെയർമാൻ. ഇദ്ദേഹത്തിന്റെ പേരിൽ ഭാഭാ ആറ്റോമിക്ക് റിസേർച്ച് സെന്റർ എന്ന ഗവേഷണ കേന്ദ്രം ഇന്ത്യയിൽ പ്രവർത്തിക്കുന്നുണ്ട്. 1957-ൽ സ്ഥാപിതമായ ഈഗവേഷണ കേന്ദ്രത്തിന്, 1966-ലാണ്  ഭാഭാ ആറ്റോമിക്ക് റിസേർച്ച് സെന്റർ എന്ന പേര്‌ നല്കിയത്. ഏഷ്യയിലെ തന്നെ ആദ്യത്തെ ആണവ ഗവേഷണ റിയാക്ടറാണ് 1956 ആഗസ്റ്റ് ആറിന് സ്ഥാപിതമായ അപ്‌സര. 1960ൽ പ്രവർത്തനം ആരംഭിച്ച സൈറസ് ട്രോംബയിൽ സ്ഥിതി ചെയ്യുന്ന റിയാക്ടറാണ് ഇന്ത്യയുടെ രണ്ടാമത്തെ ആണവ ഗവേഷണ റിയാക്ടർ. ബുദ്ധൻ ചിരിക്കുന്നു എന്ന നാമത്തിൽ ഥാർ മരുഭൂമിയിലെ പൊഖ്‌റാനിൽ ഇന്ത്യ ആദ്യ ആണവ പരീക്ഷണം നടത്തി. രണ്ടാം ഘട്ട പരീക്ഷണം 1998ൽ എ. പി. ജെ. അബ്ദുൽ കലാമിന്റെ നേതൃത്വത്തിൽ ഓപറേഷൻ ശക്തി എന്ന പേരിൽ വിജയകരമായി പരീക്ഷിച്ചു. ഇന്ത്യയുടെ രണ്ടാം ആണവ പരീക്ഷണം നടന്ന മെയ് 11 ദേശീയ സാങ്കേതിക ദിനമായി ആചരിക്കുന്നു.
## ആണവ കരാറുകൾ
*രണ്ട് രാജ്യങ്ങൾ തമ്മിൽ സമാധാന ആവശ്യങ്ങൾകുള്ള ആണവ സാങ്കേതിക വിദ്യയും ആണവ ഇന്ധനവും കൈമാറുന്നതിനുള്ള ഉഭയകക്ഷി കരാറാണ് ഇത്‌
*2006 മാർച്ച് 3: സമാധാന ആണവപരീക്ഷണത്തിന് പരസ്പര സഹകരണത്തിനായി അമേരിക്കയും ഇന്ത്യയും  ധാരണയിലെത്തിയതായി ബുഷും മൻമോഹൻ സിങ്ങും ഇന്ത്യയിൽ വെച്ച് പ്രഖ്യാപിച്ചു.
*ഇന്ത്യ-ജപ്പാൻ ആണവകരാറിൽ ജപ്പാൻ പ്രധാനമന്ത്രി ഷിൻസോ ആബെയും ഇന്ത്യൻ പ്രധാനമന്ത്രി നരേന്ദ്ര മോദിയും ഒപ്പുവച്ചു
*ഫ്രാൻസ്, അർജന്റീന, ഓസ്ട്രേലിയ, കസാക്കിസ്ഥാൻ, കനഡ, തെക്കൻ കൊറിയ, മംഗോളിയ, നമീബിയ എന്നീ രാഷ്ട്രങ്ങളുമായി ഇന്ത്യ സിവിൽ ആണവകരാർ ഒപ്പിട്ടുണ്ട്.
## ഇന്ത്യ-ജപ്പാൻ ആണവ കരാർ
2008 സെപ്റ്റംബറിൽ, ഡോ. മൻമോഹൻ സിങ് പ്രധാനമന്ത്രിയായിരിക്കെയാണ് ജപ്പാനുമായുള്ള ആണവ കരാർ സംബന്ധിച്ച് ആദ്യ ഔദ്യോഗിക ചർച്ച നടക്കുന്നത്. 2016 ലാണ് ഇന്ത്യൻ പ്രധാനമന്ത്രി മോദിയും ജപ്പാനും കരാറിൽ ഒപ്പിടുന്നത്. കരാർ പ്രകാരം ജപ്പാനിൽ നിന്ന് ഇന്ത്യയ്ക് ആണവ റിയാക്ടറുകൾ, ഇന്ധനങ്ങൾ, സാങ്കേതിക വിദ്യ എന്നിവ ലഭ്യമാകും. ആണവ നിർവ്യാപന കരാറിൽ ഒപ്പു വെയ്‌ക്കാത്ത ഒരു രാജ്യവുമായി ആദ്യമായാണ് ജപ്പാൻ ആണവകരാർ ഒപ്പ് വയ്‌ക്കുന്നത്.ഇന്ത്യ സ്വതന്ത്രമായി ആണവ പരീക്ഷണം നടത്തിയാൽ കരാർ റദ്ദാകുമെന്നും വ്യവസ്ഥയുണ്ട്.
## ഇന്ത്യ-അർജന്റീന ആണവകരാർ
സമാധാനപരമായ ആവശ്യങ്ങൾക്കായുള്ള ആണവോർജ്ജ സഹകരണ കരാർ ഇന്ത്യൻ വിദേശകാര്യ മന്ത്രാലയത്തിലെ സെക്രട്ടറി (പാശ്ചാത്യം) വിവേക് കട്ജുവും അർജന്റീന വിദേശകാര്യമന്ത്രി ജോർഗെ തലാനയുമാണ് ഒപ്പുവച്ചത്. പ്രധാനമന്ത്രി മൻ‌മോഹൻ സിംഗും അർജന്റീന പ്രസിഡന്റ് ക്രിസ്റ്റിന ഫെർണാർഡൊ ഡി കിർചനറും തമ്മിൽ നടന്ന ചർച്ചകൾക്കൊടുവിലാണ് കരാറുകളിൽ ഒപ്പുവച്ചത്. 45 അംഗ ആണവ വിതരണ രാജ്യങ്ങൾ ഇന്ത്യക്കെതിരെ കഴിഞ്ഞ 34 വർഷം നീണ്ട ആണവ വ്യാപാര വിലക്ക് നീക്കിയ ശേഷം ഇന്ത്യയുമായി ആണവ കരാറിൽ ഏർപ്പെടുന്ന ഏഴാമത് രാജ്യമാണ് അർജന്റീന.
## ഇന്ത്യ-ഓസ്‌ട്രേലിയ ആണവ കരാർ
2014 ൽ ഓസ്‌ട്രേലിയൻ പ്രധാന മന്ത്രി  ടോണി ആബട്ട് ന്യൂഡൽഹി സന്ദർശിച്ചപ്പോൾ ഒപ്പു വച്ച കാരാറാണ് ഇത്. ഈ ആണവ കരാറിന് മോദി സർക്കാർ അംഗീകാരം നല്കിയതോടെ ഇന്ത്യയിലെ ആണവ റിയാക്ടറുകൾക്ക് ആവശ്യമായ യുറേനിയം ലഭിക്കാൻ വഴിയൊരുങ്ങി.ലോകത്ത് ഏറ്റവും യുറേനിയം ശേഖരമുളള രാജ്യമാണ് ഓസ്‌ട്രേലിയ.

## അവലംബം

വർഗ്ഗം:അണുശക്തി
മാനസ് (ഇതിഹാസകാവ്യം)

കിർഗ്ഗിസ്ഥാനിലെ ഇതിഹാസകാവ്യമാണ് **മാനസ്**. (,  , ). അഞ്ചുലക്ഷത്തോളം വരികളുണ്ട് ഈ കാവ്യത്തിന്. കിർഗിസ് ജനതയുടെ സ്വാതന്ത്ര്യം സംരക്ഷിക്കാൻ ഒൻപതാം നൂറ്റാണ്ടിൽ ഉയ്ഘറുകളോട് പൊരുതിയ മാനസിൻറെ കഥയാണ് പ്രമേയം. വടക്കുപടിഞ്ഞാറൻ കിർഗിസ്ഥാനിലെ തലാസ് പ്രവിശ്യയിലുള്ള അലാതു പർവ്വതത്തിലാണ് മാനസ് ജനിച്ചതെന്ന് വിസ്വിക്കപ്പെടുന്നു. തലാസിന് 40 കിലോമീറ്റർ കിഴക്കായുള്ള ഒരു മുസ്സോളിയം മാനസിൻറെ ഭൗതികാവഷിഷ്ടങ്ങൾ ഉൾക്കൊള്ളുന്നതായി കരുതപ്പെടുന്നതിനാൽ അവിടം ഇന്ന് ഒരു സഞ്ചാരകേന്ദ്രമാണ്‌.
വാമൊഴിയിൽ പ്രചരിസിരുന്ന *മാനസി*ന് ലിഖിതരൂപമുണ്ടായത് 1885 ൽ ആണ്. കൊമൂസ് എന്ന ത്രിതന്ത്രിവാദ്യമുപയോഗിച്ച് ഉത്സവാഘോഷങ്ങളിൽ മാനസ് പാടാറുണ്ട്. *മാനസ്ചികൾ* എന്നാണ് പാട്ടുകാർ അറിയപ്പെടുന്നത്. കിർഗിസ് സമൂഹത്തിൽ ബഹുമാന്യസ്ഥാനമാണ് മാനസ്ചികൾക്കുള്ളത്. എഴുതപ്പെട്ട 65 പാഠഭേദങ്ങൾ മാനസിനുണ്ട്. 1995 ൽ വാൾട്ടർ മേയ് ഇതിൻറെ ഇംഗ്ലീഷ് വിവർത്തനം പ്രസിദ്ധീകരിച്ചു.

## അവലംബം

വർഗ്ഗം:ഇതിഹാസങ്ങൾ
ചിറ്റണ്ട

തൃശ്ശൂർ ജില്ലയിലെ തലപ്പിള്ളി താലൂക്കിലെ എരുമപ്പെട്ടി പഞ്ചായത്തിൽ പെടുന്ന ഒരു ഗ്രാമമാണ് **ചിറ്റണ്ടി**. ചിട്ടു ശരത്തിന്റെ ജന്മസ്ഥലം ആയിട്ടാണ് ചിറ്റണ്ടി അറിയപ്പെടുന്നത്. കുന്നംകുളം നിയോജകമണ്ഡലത്തിലും ഒറ്റപ്പാലം ലോകസഭാമണ്ഡലത്തിലും ഉൾപ്പെടുന്നു. തൃശ്ശൂർ നഗരത്തിൽ നിന്ന് ഉദ്ദേശം 25കി. മീറ്ററും വടക്കാഞ്ചരിയിൽ നിന്ന് ഉദ്ദേശം 7 കി മീറ്ററും ദൂരമുണ്ട്.  പരശുരാമൻ സൃഷ്ടിച്ച 108 ദുർഗ്ഗാലയങ്ങളിൽ ഒന്നാണ് ചിറ്റണ്ടി കാർത്ത്യായനീക്ഷേത്രം എന്ന് വിശ്വസിക്കപ്പെടുന്നു. ശ്രീകൃഷ്ണപുരം ക്ഷേത്രം, എരിഞ്ഞിക്കൽ ഭഗവതീക്ഷേത്രം,ശങ്കരമംഗലം ശിവക്ഷേത്രം,  കുണ്ടന്നൂർ കർമ്മലമാതാവിൻ പള്ളി തുടങ്ങിയവയാണ് പ്രധാന ആരാധനാലയങ്ങൾ. വടക്കാഞ്ചേരിപ്പുഴ (കീച്ചേരിപ്പുഴ), ചെറുചക്കിച്ചോല, അമ്പലക്കുളങ്ങൾ ഇവയാണ് പ്രധാന ജലസ്രോതസ്സുകൾ. ചെറുചക്കിച്ചോല  എന്ന കൊച്ചുവെള്ളച്ചാട്ടം ഒരു വിനോദഞ്ചാരകേന്ദ്രമാണ്. 
രാജ്യത്തെ ആദ്യത്തെ ആനചികിത്സാ ഗവേഷണ, പരിപാലന കേന്ദ്രം ഇവിടെ സ്ഥാപിക്കുന്നതിനുള്ള പ്രാരംഭനടപടികൾ തുടങ്ങിയിട്ടുണ്ട്.

യുനെസ്കോ ഗുരുദക്ഷിണ ലഭിച്ച നാരായണമംഗലത്ത് അഗ്നിശർമ്മൻ നമ്പൂതിരി, ദൈവദാസി സിസ്റ്റർ മരിയ സി കണ്ണനായ്ക്കൽ,   തൃശ്ശൂർ പൂരം വെടിക്കെട്ടുകലാകാരനായിരുന്ന അന്തരിച്ച കുണ്ടന്നൂർ സുന്ദരൻ എന്നിവർ ചിറ്റണ്ട സ്വദേശികളാണ്.

## അവലംബം
http://www.mathrubhumi.com/nri/pravasi-bharatham/chennai/chennai-news/chennai-1.1473624

http://wadakanchery.com/sr-celin-kannanaikkal/

http://uaebiblequiz.blogspot.in/2012/06/sg-sr-m-celine-kannanaikal.html

## പുറത്തേക്കുള്ള കണ്ണികൾ

*https://chittanda.wordpress.com/
*http://wadakanchery.com/sr-celin-kannanaikkal/
* http://www.mathrubhumi.com/thrissur/malayalam-news/thrissur-1.817230

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
ഡാഡി യാങ്കി

ഒരു പോർട്ടോ റിക്കൻ ഗായകനും ഗാനരചയിതാവുമാണ് **ഡാഡി യാങ്കി** (ജനനം ഫെബ്രുവരി 3, 1976),

ഒരിക്കൽ എ.കെ-47 നിന്നും വെടിയേറ്റിട്ടുള്ള ഡാഡി യാങ്കി  ഏകദേശം ഒന്നര വർഷത്തിലേറെയെടുത്തു സാധാരണ ജീവിതത്തിലേക്കു തിരിച്ചു വരാൻ .യാങ്കിയുടെ അരയിൽ നിന്നും ആ ബുളളറ്റ് ഒരിക്കലും പുറത്തെടുത്തിരുന്നില്ല. ഈ വെടി വെപ്പുമാണ് താൻ സംഗീതത്തിൽ കൂടുതൽ ശ്രദ്ധ കേന്ദ്രീകരിക്കാൻ കാരണമെന്ന് യാങ്കി സാക്ഷ്യപ്പെടുത്തിയിട്ടുണ്ട്. ഏകദേശം 1.8 കോടി ആൽബങ്ങൾ യാങ്കിയുടേതായി ലോകമെമ്പാടുമായി വിറ്റഴിക്കപെട്ടിട്ടുണ്ട്. ഡെസ്പാസിറ്റോ എന്ന ഗാനം ഡാഡി യാങ്കിയെ സ്ട്രീമിങ് സേവനമായ സ്പോട്ടിഫൈയിൽ ലോകമെമ്പാടുമായി ഏറ്റവുമധികം ശ്രവിച്ച കലാകാരനാക്കി മാറ്റി.

## അവലംബം

## പുറത്തേക്കുള്ള കണ്ണികൾ
* 
* AllMusic
* 
* 
വർഗ്ഗം:1977-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
പേയ്മെന്റ് ടെർമിനൽ

ക്രെഡിറ്റ് കാർഡ് ടെർമിനൽ, സ്വൈപിംഗ് മെഷീൻ, പി.ഒ.സ് ടെർമിനൽ (Point of Sale ) എന്നിങ്ങനെയുള്ള പേരുകളിലും അറിയപ്പെടുന്നു.

ക്രെഡിറ്റ്/ഡെബിറ്റ് കാർഡുകൾ ഉപയോഗിച്ച് പണമിടപ്പാട് നടത്താൻ വേണ്ടുന്ന യന്ത്രമാണ് പേമന്റ് ടെർമിനൽ അഥവാ സ്വൈപിംഗ് മെഷീൻ. 

പല മോഡലുകളായി  ഇവ  ലഭ്യാണ്. എല്ലാത്തിന്റേയും അടിസ്ഥാന പ്രവർത്തന രീതി ഒന്നു തന്നെയാണ്. മെഷീനിലുള്ള വിടവിലേക്ക് (card slot) കാർഡ് കടത്തി ഓടിക്കുന്നു/ചലിപ്പിക്കുന്നു. ഇതിനെയാണ് സ്വൈപിംഗ് (swiping) എന്ന് പറയുന്നത് , അല്ലെങ്കിൽ കാർഡിലെ വിവരങ്ങൾ മെഷീനിൽ ടൈപ്പ് ചെയ്തു കൊടുക്കുന്നു.   

അങ്ങനെ ലഭിക്കുന്ന വിവരം വെച്ച് കാർഡ് സാധുവാണോ എന്ന പ്രാഥമിക പരിശോധന യന്ത്രം തന്നെ നിർവ്വഹിക്കും (ഡേറ്റ് കഴിഞ്ഞ കാർഡുകൾ , അക്കങ്ങൾ വ്യക്തമല്ലാത്തവ എന്നിവ റദ്ദാക്കപ്പെടുന്നു.) സാധുവായ കാർഡിലെ വിവരങ്ങൾ ക്മ്പ്യൂട്ടർ ശ്രംഖല വഴി കാർഡ് സേവന ദാതാക്കൾക്ക് (merchant service provider)  കൈമാറുന്നു. മിക്കപ്പോഴും കാർഡുടമയുടെ ബാങ്ക് ആയിരിക്കും സേവന ദാതാവ്. കാർഡ് സംവിധാനം നൽകുന്ന സ്വകാര്യ കമ്പനികളും നിലവിലുണ്ട്. പ്രധാനമായും ടെലിഫോൺ നെറ്റ് വർക്കാണ് ഈ വിവര വിനിമയത്തിനുപയോഗിക്കുന്നത്.   വൈയർലസ്സ് ഇന്റ്ർ നെറ്റ്   ഉപയോഗിക്കുന്ന യന്ത്രസംവിധാനത്തിനു പ്രചാരം ഏറിവരുന്നു.   

ഇങ്ങനെ ലഭിക്കുന്ന വിവരം ബാങ്കുകൾ അഥവാ സേവന ദാതാക്കൾ പരിശോധിച്ച്, കാർഡുടമയുടെ അക്കൗണ്ടിൽ പണമുണ്ടെന്നും(ഡെബിറ്റ് കാർഡാണേങ്കിൽ), ക്രെഡിറ്റ് പരിധി തീർന്നിട്ടില്ലെന്നും (ക്രെഡി കാർഡുകൾക്ക്) ഉറപ്പാക്കുന്നു. പണം   ഇലക്ട്രോണിക്ക് ട്രാൻസ്ഫർ ആയി സേവന ഉപഭോക്താവിനു (merchant കടയുടമ , മെഷീൻ ഉടമ) ലഭിക്കുന്നു. മെഷീൻ ഒരു പ്രിന്റ് ഒഔട്ട് കാർഡുടമയ്ക്കായി ലഭ്യമാക്കുന്നു.

## പ്രമുഖ നിർമ്മാതാക്കൾ
വലത്ത്‌|ലഘുചിത്രം|Panasonic payment terminal
* Spire Payments
* First Data
* VeriFone (
* Ingenico
* Dejavoo
* Exadigm
* XAC Automation Corp.
* Panasonic

വർഗ്ഗം:ബാങ്കിങ്ങ്
നെടുമ്പുര (ഗ്രാമം)

കേരളത്തിലെ തൃശ്ശൂർ ജില്ലയിൽ സ്ഥിതി ചെയ്യുന്ന ഒരു ഗ്രാമമാണ് നെടുമ്പുര
## ജനസംഖ്യ
2001-ലെ ജനസംഖ്യ കണക്കെടുപ്പ് പ്രകാരം നെടുമ്പുര ഗ്രാമത്തിൽ 10626 ജനങ്ങൾ താമസിക്കുന്നു. അതിൽ 4991 സ്ത്രീകളും 5635 പുരുഷന്മാരും ഉൾപ്പെടുന്നു.
## അവലംബം
മുനയൻ കൊമ്പൻസ്രാവ്

തീര കടൽ വാസിയായ ഒരു മൽസ്യമാണ് **മുനയൻ കൊമ്പൻസ്രാവ് **അഥവാ **Pointed Sawish (Knifetooth Sawish, Narrow Sawish). ** . ഐ യു സി എൻ പട്ടികപ്രകാരമുള്ള പരിപാലന സ്ഥിതി വംശനാശ ഭീഷണി നേരിടുന്ന ജീവികൾ എന്നാണ്.

## പ്രജനനം
കുഞ്ഞുങ്ങളെ പ്രസവിക്കുന്ന മൽസ്യമാണ് ഇവ. ഒരു പ്രസവത്തിൽ 6 മുതൽ 23 കുട്ടികൾ വരെ ഉണ്ടാകുന്നു .

## അവലംബം

## പുറത്തേക്കുള്ള കണ്ണികൾ
* Species Description of Anoxypristis cuspidata at www.shark-references.com

## ഇതും കാണുക
കേരളത്തിലെ മൽസ്യങ്ങളുടെ പട്ടിക
ലിൻഹെഹ്റാപ്റ്റർ

ചൈനയിൽ നിന്നും ഫോസിൽ കണ്ടെത്തിയ ഒരു ദിനോസർ ആണ് **ലിൻഹെഹ്റാപ്റ്റർ** .അന്ത്യ ക്രിറ്റേഷ്യസ് കാലത്ത് ജീവിച്ചിരുന്ന ദിനോസറുകളിൽ ഒന്നാണ് ഇവ.

## ശരീര ഘടന
വളരെ ചെറിയ ഒരു ദിനോസർ ആയിരുന്നു ഇവ 1.8 മീറ്റർ മാത്രം ആയിരുന്നു ഇവയുടെ നീളം .

## ഫോസിൽ
ഏകദേശം പൂർണമായ ഒരു ഒറ്റ ഫോസിൽ മാത്രം ആണ് കിട്ടിയിട്ടുള്ളത്.

## അവലംബം

## പുറത്തേക്കുള്ള കണ്ണികൾ
*http://www.prehistoric-wildlife.com/species/l/linheraptor.html 
*Fossil of ''Linheraptor''.
*Life restoration of ''Linheraptor exquisitus'' by paleoartist Julius T. Csotonyi 

വർഗ്ഗം:ഏഷ്യൻ ദിനോസറുകൾ
വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ
ദ്രുതവാട്ടം

കുരുമുളകിന് ബാധിക്കുന്ന ഒരു കുമിൾരോഗമാണ് ദ്രുതവാട്ടം. ഫൈറ്റൊ ഫ്തോറ കാപ്സിസി എന്നയിനം കുമിളാണ് ഇതിനുപിന്നിൽ. ഇതുമൂലം ഇലകളിലും തണ്ടിലും നനവുള്ള പാടുകൾ പ്രത്യക്ഷപ്പെടുന്നു. ഇലകൾ കൊഴിയുകയും ചെടി പെട്ടെന്ന് വാടുകയും ചെയ്യുന്നു. തുടർന്ന് ഇലകളെല്ലാം കരിഞ്ഞ് ചെടിയാകെ നശിക്കുന്നതുമാണ് പ്രകടമായ ലക്ഷണങ്ങൾ.

വർഗ്ഗം:സസ്യരോഗങ്ങൾ
ചുപ്കേ ചുപ്കേ രാത് ദിൻ

മൗലാനാ ഹസ്രത്ത് മൊഹാനി രചിച്ച ജനകീയ ഗസൽ രചനയാണ് **ചുപ്കേ ചുപ്കേ രാത് ദിൻ.** കാഫി രാഗത്തിലാണ് ഈ രചന ചിട്ടപെടുത്തിയിട്ടുള്ളത്. മുഗൾ വംശ കാലത്ത് നിലനിന്നിരുന്ന സംസ്കാരത്തെ അടയാളപ്പെടുത്തുന്നതാണീ ഉറുദു കാവ്യ രചന. ഗുലാം അലി നിക്കാഹ് എന്ന ചിത്രത്തിൽ ഈ ഗാനം ആലപിച്ചതോടെ ഇത് പ്രശസ്തമായി..

## ഗസൽ
ചുപ്കേ ചുപ്കേ രാത് ദിൻ, ആസു ബഹാനാ യാദ് ഹെ 
(രാവും പകലും രഹസ്യമായി കണ്ണീരൊഴുകിയത് ഓർമ്മയുണ്ട്)
ഹംകോ അബ് തക് ആഷികി കാ വോ സമാനാ യാദ് ഹെ 
(അനുരാഗത്തിന്റെ ഉന്മാദ നാളുകൾ അതേ പോലെ ഇന്നും ഓർക്കുന്നു)

തുത്സ്സെ മിൽതേ ഹി വൊ കുച്ഛ് ബേബാക് പോ ജാനാ മേരാ
മേരാ ഓര് തേരാ ദാന്തോം മേം വൊ ഉംഗ്‌ലി ധബാനാ യാദ് ഹെ

ചോരി ചോരി ഹം സേതും ആ കർ മില് തേജിസ് ജഗഹ്
മുദ്ദതേം ഗുസരീൻ പർ അബ് തക് വൊ ഠിക്കാനാ യാദ് ഹെ

ഖേംച് ലേനാ വൊ മേരാ പർദേ കാ കോനാ ദഫതൻ 
ഔർ ദുപട്ടെ സെ തേരാ, വൊ മുഹ് ചുപാനാ യാദ് ഹെ

തുഝ് കൊ ജബ് തൻഹാ കഭി പാനാ തൊ അസ്‌രാഹ്-എ-ലി-ഹാസ്
ഹാൽ-എ-ദിൽ ബാതോം ഹി ബാതോം മെ ജതാനാ യാദ് ഹെ

## ജനകീയത
അനേകം ഗസൽ ഗായകർ ഈ പാട്ട് പാടിയിട്ടുണ്ട്. ഗുലാം അലി, ആശാ ഭോസ്ലെ, ജഗജിത് സിംഗ് എന്നിവരും ഈ ഗസൽ ആലപിച്ചിട്ടുണ്ട്. 

## അവലംബം

## പുറത്തേക്കുള്ള കണ്ണികൾ
ഗുലാം അലി പാടിയത് യൂട്യൂബിൽ

വർഗ്ഗം:ഗസൽ
താഹിർ സലാഹോവ്

**താഹിർ സലാഹോവ്** (അസർബൈജാനി, മുഴുവൻ പേര്: *Tahir Teymur oğlu Salahov*, റഷ്യൻ: Таир Теймур оглы Салахов) ഒരു റഷ്യൻ, അസർബൈജാനി ചിത്രകാരനാണ്. 1928 നവംബർ 29 ന് ബാക്കുവിൽ ജനിച്ചു.

## അവലംബം

വർഗ്ഗം:അസർബൈജാനി ചിത്രകാരന്മാർ
വർഗ്ഗം:ചിത്രകാരന്മാർ
വർഗ്ഗം:1928-ൽ ജനിച്ചവർ
രാമ തടാകം

**രാമ തടാകം,** ഔദ്യോഗികമായി ഇന്ത്യയിലുൾപ്പെടുന്നതും പാക്കിസ്ഥൻ കൈവശത്തിലുള്ളതുമായ ജിൽജിത്-ബാൾട്ടിസ്ഥാൻ മേഖലയിലെ അസ്റ്റോറിനു സമീപമുള്ള ഒരു തടാകമാണ്. ഇത് മനോഹരമായ അസ്റ്റോർ താഴ്വരയിലാണ്.  തടി മാഫിയാകളുടെ പ്രവർത്തനത്താൽ ഈ മേഖലയിലെ പച്ചപ്പ് ക്രമേണ അപ്രത്യക്ഷമായിക്കൊണ്ടിരിക്കുന്നു.

വർഗ്ഗം:ഗിൽഗിറ്റ്-ബാൾട്ടിസ്ഥാൻ
അറ്റബാഡ് തടാകം

ഹൻസ താഴ്വരയിൽ സ്ഥിതി ചെയ്യുന്നതും ഔദ്യോഗികമായി ഇന്ത്യൻ യൂണിയനിൽ ഉൾപ്പെടുന്നതും പാകിസ്താൻ കൈവശം വച്ചിരിക്കുന്നതുമായ ഗിൽജിത് മേഖലയിലെ ഒരു തടാകമാണ് **അറ്റബാഡ് തടാകം**.  

## അവലംബം


## പുറംകണ്ണികൾ
* Hunza Landslide Relief Support, daily updated information with downloadable GIS data for non-profit use | LOCAL.com.pk
* Complete news coverages and photographs | Pamir Times
* Monitoring blog by Professor Dave Petley, Durham University, England
* Ata Abad Lake on Google Maps, Input Requested from Contributors | ProPakistani
* Google LatLong: Map Makers respond to the Pakistan landslides
* Landslide Lake on Hunza River Overflows into Spillway – Earth Observatory (NASA)
* http://www.pakwheels.com/forums/road-trips-vacations/129700-hunza-disaster-gojal-karakoram-highway-glaciated-mother-every-epic-drive Thread on Hunza Gojal Lake
* http://www.driven.pk/blog/  Pakistan
* http://www.boston.com/bigpicture/2010/06/landslide_lake_in_pakistan.html Landslide lake in Pakistan, Boston.com big pictures
* File:Documentary on Attabad Lake Hunza

വർഗ്ഗം:ഗിൽഗിറ്റ്-ബാൾട്ടിസ്ഥാൻ
ഖാൾട്ടി തടാകം

ഖിസർ ജില്ലയിലെ ടെഹ്‍സിൽ ഗുപീസിൽ സ്ഥിതി ചെയ്യുന്ന പാകിസ്താൻ കൈവശപ്പെടുത്തി വച്ചിരിക്കുന്ന ഇന്ത്യൻ പ്രദേശത്തെ ഒരു തടാകമാണ് **ഖാൾട്ടി തടാകം** (Urdu**:** **خلتی جھیل**, Khowar**:** **خلتیو چھت**). ഇത് ജിൽജിത്-ബാൾട്ടിസ്ഥാൻ മേഘയിലാണ്.

വർഗ്ഗം:ഗിൽഗിറ്റ്-ബാൾട്ടിസ്ഥാൻ
വലിയപല്ലൻ കൊമ്പൻസ്രാവ്

കടൽ വാസിയായ ഒരു മൽസ്യമാണ് **വലിയപല്ലൻ കൊമ്പൻസ്രാവ് ** അഥവാ **Largetooth Sawish. ** . ഐ യു സി എൻ പട്ടികപ്രകാരമുള്ള പരിപാലന സ്ഥിതി വേണ്ടത്ര പഠനം നടക്കാത്ത ജീവിവർഗ്ഗങ്ങൾ എന്നാണ്.

## അവലംബം

* 

## പുറത്തേക്കുള്ള കണ്ണികൾ
* Species Description of Pristis microdon at www.shark-references.com

## ഇതും കാണുക
കേരളത്തിലെ മൽസ്യങ്ങളുടെ പട്ടിക
കേൽമേയ്സോറസ്

ചൈനയിൽ നിന്നും ഫോസിൽ കണ്ടെത്തിയ ഒരു ദിനോസർ ആണ് **കേൽമേയ്സോറസ്**. തുടക്ക ക്രിറ്റേഷ്യസ് കാലത്ത് ജീവിച്ചിരുന്ന ദിനോസർ ആണ്.

## ശരീര ഘടന
ഇവയ്ക്ക് ഏകദേശം 9 - 11 മീറ്റർ ആണ് നീളം കണക്കാക്കിയിട്ടുള്ളത്.

## കുടുംബം
തെറാപ്പോഡ ജെനുസിൽ പെട്ട ഒരു ദിനോസർ ആണ്. Carcharodontosauridae കുടുംബത്തിൽ പെട്ട ദിനോസർ ആണ് ഇവ.

## അവലംബം

## പുറത്തേക്കുള്ള കണ്ണികൾ
*http://www.prehistoric-wildlife.com/species/k/kelmayisaurus.html 

വർഗ്ഗം:ഏഷ്യൻ ദിനോസറുകൾ
വർഗ്ഗം:തുടക്ക ക്രിറ്റേഷ്യസ് കാലത്തെ ദിനോസറുകൾ
ഡ്രേക്ക്

ഒരു കനേഡിയൻ റാപ്പറും ഗായകനും ഗാനരചയിതാവുമാണ് **ഡ്രേക്ക്** (ജനനം ഒക്ടോബർ 24, 1986)  ജനപ്രിയ സംഗീതത്തിലെ ഒരു പ്രമുഖ വ്യക്തിയായ ഡ്രേക്കിന് ടൊറന്റോ ശബ്ദത്തെ സംഗീത വ്യവസായത്തിലേക്ക് ജനപ്രിയമാക്കിയതിന്റെ വലിയ പങ്കുണ്ട് . 2000-ൽ ടീൻ ഡ്രാമാ ടെലിവിഷൻ പരമ്പരയായ  ൽ അഭിനേതാവായി തുടങ്ങിയ ഇദ്ദേഹം പ്രേക്ഷക പ്രീതി നേടി. സംഗീതരംഗത്ത് തുടരാനാഗ്രഹിച്ച ഇദ്ദേഹം 2007-ൽ തന്റെ ആദ്യ മിക്സ്‌റ്റേപ്പ് റൂം ഫോർ ഇംപ്രൂവ്‌മെന്റ് പുറത്തിറക്കിയതിന് ശേഷം പരമ്പര ഉപേക്ഷിച്ചു. 2009  ജൂണിൽ യംഗ് മണി എന്റർടൈൻമെന്റിൽ ഒപ്പുവെക്കുന്നതിനുമുമ്പ് അദ്ദേഹം കംബാക്ക് സീസൺ, സോ ഫാർ ഗോൺ എന്നീ രണ്ട് സ്വതന്ത്ര പ്രോജക്ടുകൾ പുറത്തിറക്കി. 

## അവലംബം

വർഗ്ഗം:1986-ൽ ജനിച്ചവർ
വർഗ്ഗം:ഗ്രാമി പുരസ്കാര ജേതാക്കൾ
വർഗ്ഗം:ജീവിച്ചിരിക്കുന്നവർ
ദഹനവ്യൂഹം

ദഹനപ്രക്രിയയിൽ വിവിധങ്ങളായ ധർമ്മങ്ങൾ വഹിക്കുന്ന അവയവങ്ങളും , ശരീര ഘടകങ്ങളും ചേരുന്നതാണ് ദഹന വ്യൂഹം . മനുഷ്യന്റെ ദഹന വ്യവസ്ഥയിൽ അന്നപഥവും അനുബന്ധ ഗ്രന്ഥികളും ഉൾപ്പെടുന്നു .

മനുഷ്യരടക്കം ഭക്ഷണം കഴിക്കുന്ന മൃഗങ്ങളിലെല്ലാം , രക്തത്തിന് ആഗിരണം ചെയ്യാൻ പാകത്തിന് യന്ത്രികമായും രാസായനികമായും ഭക്ഷണ പദാർഥങ്ങൾ ശരീരത്തിനാവശ്യമുള്ളതുപോലെ വിഘടിപ്പിക്കുന്ന പ്രക്രിയയാണ് **ദഹനം.** 

## മനുഷ്യരിലെ ദഹനവ്യൂഹ ഘടകങ്ങൾ

## മനുഷ്യരിലെ ദഹന പ്രക്രിയ
വായിൽ ഭക്ഷണം പ്രവേശിക്കുമ്പോൾ തന്നെ ദഹന പ്രക്രിയ ആരംഭിക്കുന്നു. പല്ലുകൾ , നാക്ക്, ഉമിനീർ ഗ്രന്ഥികൾ എന്നിവയാണ് വയിലെ ദഹനവ്യൂഹ ഘടകങ്ങൾ. പല്ലുകൾ ഭക്ഷണത്തെ ചവയ്ക്കുകയും അരയ്ക്കുകയും ചെയ്ത് വിഴുങ്ങാൻ പാകത്തിലാക്കുന്നു, ചെറുതു വലുതുമായ നിരവധി ഉമിനീർ ഗ്രന്ഥികളിൽ നിന്നുള്ള സ്രവങ്ങളും (ഉമിനീർ), വായിലെ പല കോശങ്ങളിൽ നിന്നുമുള്ള മ്യൂസിനുകളും (mucins), ചേർന്ന് ചവയ്ക്കപ്പെട്ട ഭക്ഷണത്തെ ക്ലേശരഹിതമായി  വുഴുങ്ങാവുന്ന ഗോളമാക്കുന്നു (bolus). ഉമിനീരിലെ എൻസൈമുകൾ അന്നജത്തെയും , കൊഴുപ്പിനേയും വിഘടിക്കുന്ന  പ്രക്രിയക്ക് തുടക്കമിടുന്നു.

വർഗ്ഗം:ദഹനേന്ദ്രിയവ്യൂഹം
പൊള്ളുരോഗം

കുരുമുളകിനെ ബാധിക്കുന്ന ഒരു കുമിൾരോഗം. കോളിറ്റോ ട്രൈക്കം ഗ്ലിയോ സ്പോറിയോയിഡെസ് എന്നയിനം കുമിളാണ് ഇതിനുപിന്നിൽ.ഇലകളിൽ തവിട്ടുനിറത്തിലുള്ള ചെറിയ പൊട്ടുകൾ പ്രത്യക്ഷപ്പെടുന്നതാണ് പ്രധാന ലക്ഷണം.
കീകൻ

കേരളത്തിലെ കാസർഗോഡ് ജില്ലയിലെ ഒരു ഗ്രാമമാണ് കീകൻ. 

## ജനസംഖ്യ
2001 ലെ സെൻസസ് പ്രകാരം കീകനിലെ ആകെയുള്ള ജനസംഖ്യ 9540 ആണ്. അതിൽ 4565 പുരുഷന്മാരും 4975 സ്ത്രീകളും ആണ്. 

## ഗതാഗതം
കീകനിലെ റോഡ് മംഗലാപുരത്തേക്കുള്ള ദേശീയപാത 66 മായി ബന്ധപ്പെട്ട് കിടക്കുന്നു. മംഗലാപുരം - പാലക്കാട് ലൈനിൽ വരുന്ന കാഞ്ഞങ്ങാട് ആണ് സമീപത്തുള്ള റയിൽവേ സ്റ്റേഷൻ. മംഗലാപുരത്തും കോഴിക്കോടും വിമാനത്താവളങ്ങൾ ഉണ്ട്.

## വിദ്യാലയങ്ങൾ
* ജി യു പി എസ്, കീകൻ

## അവലംബം

വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
മാറനല്ലൂർ

കേരളത്തിലെ തിരുവനന്തപുരം ജില്ലയിലുള്ള ഒരു ഗ്രാമമാണ് **മാറനല്ലൂർ**.

## ജനസംഖ്യ
2001 ലെ ഇന്ത്യൻ സെൻസസ് പ്രകാരം മരനെല്ലൂരിലെ ആകെയുള്ള ജനസംഖ്യ 35610 ആണ്. അതിൽ 17507 പുരുഷന്മാരും 18103 സ്ത്രീകളൂം ആണ്. 

## ഗതാഗതം
തമ്പാനൂരിലെ കെ എസ് ആർ ടി സി യുടെ കേന്ദ്ര ഡിപ്പോയിൽ നിന്നും പതിനെട്ട് കിലോമീറ്റർ അകലെയാണ് ഈ ഗ്രാമം സ്ഥിതി ചെയ്യുന്നത്. ടൗണിലെ മറ്റു ഭാഗങ്ങളിലേക്കും കൃത്യമായി ബസ് സേവനങ്ങൾ ലഭ്യമാണ്. തിരുവനന്തപുരം - നാഗർകോവിൽ ദേശീയപാത 47 ഇൽ നിന്നും 6 കിലോമീറ്റർ ദൂരം മാത്രമേ ഉള്ളൂ. ബാലരാമപുരം, നെയ്യാറ്റിൻകര, കാട്ടാക്കട എന്നയെല്ലാം ഇതിനോട് ചേർന്നു നിൽക്കുന്ന ടൗണുകളാണ്. റയിൽവേ സ്റ്റേഷൻ 3 കിലോമീറ്റർ അകലെയാണ്. കന്യാകുമാരി - തിരുവനന്തപുരം സെൻട്രൽ ലൈനിന്റെ കീഴിലാണ് റയിൽവേ സ്റ്റേഷൻ.

## വിദ്യാഭ്യാസ സ്ഥാപനങ്ങൾ
* എൽ എം എസ് എൽ പി സ്കൂൾ, മരനെല്ലൂർ
* അരുവിക്കര പുന്നവൂർ എൽ പി സ്കൂൾ
* ചങ്ങല്ലൂർ എസ് എ എൽ പി സ്കൂൾ
* കണ്ടല സർക്കാർ ഹൈ സ്കൂൾ, മരനെല്ലൂർ
* മന്നാടികോണം ഡോ. ലോഹിയ മെമ്മോറിയൽ എൽ പി സ്കൂൾ 
*ഡി.വി.എം എൻ.എൻ.എം. ഹൈസ്കൂൾ മാറനല്ലൂർ

## അവലംബങ്ങൾ
മുഹമ്മദ് ഷംസ് അൽദീൻ

പതിനാലാം നൂറ്റാണ്ടിൽ തുർക്കിയിൽ  ജീവിച്ച  പ്രമുഖ സൂഫി സന്യാസിയാണ് **ആക്ഷംശദീൻ**() എന്ന പേരിൽ അറിയപ്പെട്ട **മുഹമ്മദ് ഷംസ് അൽ ദീൻ ബിൻ ഹംസ**. 1389 ൽ ഡമാസ്കസിൽ  ജനിച്ച ഇദ്ദേഹം  1459 ഫെബ്രുവരി 16നു  തുർക്കി ബോൽ പ്രവിശ്യായിലെ ഗോയ്നകിൽ വച്ച് അന്തരിച്ചു.

ഓട്ടോമൻ രാജവംശത്തിലെ ഭരണാധികാരിയായ മുറാദ് രണ്ടാമന്റെ സുഹൃത്തും, മുഹമ്മദ് രണ്ടാമൻന്റെ ആധ്യാത്മിക ഗുരുവുമായിരുന്നു . കോൺസ്റ്റാന്റിനോപ്പിൾ കീഴടക്കാൻ സുൽത്താൻ മുഹമ്മദിനെ പ്രേരിപ്പിച്ചതും,   പ്രവാചക അനുചരൻ അബു അയ്യൂബ് അൽ അൻസാരിയുടെ ശവ കുടീരം കണ്ടെടുത്തതും, ദർഗയും പള്ളിയും നിർമ്മിക്കാൻ മുന്നിട്ടിറങ്ങിയതും ഇദ്ദേഹമാണ്. . 

ശംസിയ്യ ബൈറാംമിയാ സൂഫി താരികയിൽ പെട്ട ഷംസിന്റെ ഗുരു പ്രസിദ്ധ സൂഫി സന്യാസി ഹാജി ബെയ്‌റാം വലിയ്യാണ്. കവി, ആധ്യാത്മിക ഗ്രന്ഥ രചയിതാവ്, ഭിഷഗ്വരൻ, ശാസ്ത്ര നിരീക്ഷകൻ എന്ന നിലയിലും പ്രസിദ്ധനായിരുന്നു ഷംസ് അൽ ദീൻ. രിസാലത്തന്നൂരിയ, ഖല്ലേ മുഷ്‌ക്കിലാത്, മഖാമത്തെ ഔലിയ, കിതാബുതിബ്‌, മദത്തുൽ ഹവാഥ് എന്നിവ ഷംസ് അൽ ദീന്റെ പ്രസിദ്ധമായ രചനകളാണ്. 

തുർക്കിയിലെ ബൊല് പ്രവിശ്യയിലാണ് ഇദ്ദേഹത്തിന്റെ ശവ കുടീരം സ്ഥിതി ചെയ്യുന്നത്

## അവലംബം


വർഗ്ഗം: സൂഫികൾ
വർഗ്ഗം:1389-ൽ ജനിച്ചവർ
വർഗ്ഗം:1459-ൽ മരിച്ചവർ
വർഗ്ഗം:ഫെബ്രുവരി 16-ന് മരിച്ചവർ
കോയ്പ്രം

കേരളത്തിലെ പത്തനംതിട്ട ജില്ലയിലെ തിരുവല്ല പ്രദേശത്തുള്ള ഒരു ഗ്രാമമാണ് **കോയ്പ്രം**.

വർഗ്ഗം:പത്തനംതിട്ട ജില്ലയിലെ ഗ്രാമങ്ങൾ
സിംഫണി സോഫ്റ്റ്‌വെയർ വികസന ചട്ടക്കൂട്

ഒരു പി.എച്ച്.പി. വെബ് സോഫ്റ്റ്‌വെയർ വികസന ചട്ടക്കൂടാണ് **സിംഫണി (English : Symfony)**. പ്രസിദ്ധമായ ദ്രുപാൽ എന്ന ഉള്ളടക്കപരിപാലന സംവിധാനത്തിന്റെ എട്ടാം പതിപ്പ് വികസിപ്പിച്ചിരിക്കുന്നത് സിംഫണി ചട്ടക്കൂടിലാണ്. 2005 ഒക്‌ടോബർ 18-ന് ഇത് സ്വതന്ത്ര സോഫ്‌റ്റ്‌വെയറായി പ്രസിദ്ധീകരിക്കുകയും എംഐടി ലൈസൻസിന് കീഴിൽ പുറത്തിറക്കുകയും ചെയ്തു.
## ലക്ഷ്യം
വെബ് ആപ്ലിക്കേഷനുകളുടെ നിർമ്മാണവും പരിപാലനവും വേഗത്തിലാക്കാനും ആവർത്തിച്ചുള്ള കോഡിംഗ് ജോലികൾ എളുപ്പമാക്കനും സിംഫോണി ലക്ഷ്യമിടുന്നു. ഒരു എന്റർപ്രൈസ് പശ്ചാത്തലത്തിൽ ശക്തമായ ആപ്ലിക്കേഷനുകൾ നിർമ്മിക്കാനും ഇത് ലക്ഷ്യമിടുന്നു, കൂടാതെ കോൺഫിഗറേഷനിൽ ഡെവലപ്പർമാർക്ക് പൂർണ്ണ നിയന്ത്രണം നൽകാനും ലക്ഷ്യമിടുന്നു: ഡയറക്‌ടറി ഘടന മുതൽ ഫോറിൻ ലൈബ്രറികൾ വരെ, മിക്കവാറും എല്ലാം ഇഷ്ടാനുസൃതമാക്കാൻ കഴിയും.  എന്റർപ്രൈസ് ഡെവലപ്‌മെന്റ് മാർഗ്ഗനിർദ്ദേശങ്ങൾ നടപ്പിൽ വരുത്തുന്നതിനും, ഡെവലപ്പർമാർക്ക് ടെസ്റ്റ് ചെയ്യാനും ഡീബഗ് ചെയ്യാനും ഡോക്യുമെന്റ് പ്രോജക്‌ടുകളെ സഹായിക്കാനും സിംഫോണി അധിക ടൂളുകൾ ഉൾപ്പെടുത്തിയിട്ടുണ്ട്.

ബൈറ്റ്കോഡ് കാഷെ ഉപയോഗിക്കുന്ന സിംഫോണിക്ക് ലോ പെർഫോമൻസ് ഓവർഹെഡുണ്ട്.
## സാങ്കേതിക സവിശേഷതകൾ
*പി.എച്ചി.പി. യുടെ ഏറ്റവും പുതിയ ഡാറ്റാബേസ് അബ്സ്ട്രാക്ഷൻ ലെയർ പി.ഡി.ഒ ഉപയോഗിക്കുന്നു
*ട്വിഗ് എന്ന ടെംപ്ലേറ്റ് എഞ്ചിൻ ഉപയോഗിക്കുന്നു
*പി.എച്ച്.പി യൂണിറ്റ് എന്ന യൂണിറ്റ് ടെസ്റ്റിങ്ങ് സങ്കേതം ഉപയോഗിക്കുന്നു
*പി.എച്ച്.പി. ഒബ്ജക്റ്റ് റിലേഷണൽ മാപ്പിങ്ങ് സങ്കേതങ്ങളായ ഡോക്ട്രിൻ, പ്രപെൽ എന്നിവ ഉപയോഗിക്കുന്നു
## അവലംബം

വർഗ്ഗം:സ്വതന്ത്ര സോഫ്റ്റ്‌വെയർ
വർഗ്ഗം:പ്രോഗ്രാമിങ് ചട്ടക്കൂടുകൾ
ഷോലിങ്ങനല്ലൂർ

ചെന്നൈ നഗരത്തിലെ തെക്കു വശത്തായുള്ള ഒരു സ്ഥലമാണ് **ഷോലിങ്ങനല്ലൂർ**. ചെന്നൈ ഐ.ടി. കോറിഡോറിൽ അഡയാർ നിന്ന് പതിനഞ്ച് കിലോമീറ്റർ തെക്കാണ് ഷോലിങ്ങനല്ലൂർ. ധാരാളം ഐ.ടി. ബിസിനസ്സ് പാർക്കുകളും പ്രത്യേക സാമ്പത്തികാ മേഖലകളും ഷോലിങ്ങനല്ലൂർ പ്രവർത്തിക്കുന്നുണ്ട്. ചെന്നൈയിലെ മറ്റ് പ്രധാന ഐ.ടി. വ്യവസായ കേന്ദ്രങ്ങളായ പെരുംഗുഡി, കണ്ടച്ചാവടി, തരാമണി എന്നീ സ്ഥലങ്ങളാൽ ചുറ്റപ്പെട്ട പ്രദേശമാണിത്.

വർഗ്ഗം:ചെന്നൈ
പറവൂർ കെ. ശാരദാമണി

ലഘുചിത്രം|പറവൂർ കെ. ശാരദാമണി
പ്രശസ്ത സംഗീതജ്ഞയും ട്രാവൻകൂർ റേഡിയോ നിലയത്തിലെ ആദ്യ അനൗൺസർമാരിലൊരാളുമായിരുന്നു  **പറവൂർ കെ. ശാരദാമണി**. ശാരദാമണിയും പറവൂർ കെ. രാധാമണിയും പറവൂർ സിസ്റ്റേഴ്സ് എന്ന് അറിയപ്പെടുന്ന  സംഗീതജ്ഞരായിരുന്നു. പ്രശസ്ത ചലച്ചിത്ര പിന്നണിഗായകൻ ജി. വേണുഗോപാൽ ഇവരുടെ സഹോദരീപുത്രനാണ്.

## ജീവിതരേഖ
പറവൂർ ടി.എൻ. കുമാരപിള്ളയുടെയും കൊച്ചുകുട്ടിയമ്മയുടെയും മകളായി ജനിച്ചു. ശെമ്മാങ്കുടി ശ്രീനിവാസയ്യരുടെ കേരളത്തിലെ പ്രഥമ ശിഷ്യരിൽ ഒരാളാണ്. സ്വാതിതിരുനാൾ സംഗീത കോളേജിൽ പഠിച്ചു. ട്രാവൻകൂർ റേഡിയോ നിലയത്തിലെ ആദ്യ അനൗൺസർമാരായിരുന്നു പറവൂർ കെ. ശാരദാമണിയും സഹോദരി പറവൂർ കെ. രാധാമണിയും. മഹാത്മാഗാന്ധിയുടെ മരണം ഉൾപ്പെടെയുള്ള  വാർത്തകളടങ്ങിയ ബുള്ളറ്റിനുകൾ  വായിച്ചത് ഇവരായിരുന്നു.  കേരളഗാനം ആദ്യ നിയമസഭയിൽ  ആലപിച്ചതും ഇവരായിരുന്നു.  ദിവാൻ സി.പി. രാമസ്വാമി അയ്യർക്കു നേരെ വധശ്രമം നടക്കുന്നതിനു അവർ ദൃക്‌സാക്ഷിയായിരുന്നു. തിരുവനന്തപുരം സ്വാതിതിരുനാൾ സംഗീത അക്കാഡമിയിൽ ശെമ്മാങ്കുടി ശ്രീനിവാസയ്യരുടെ കച്ചേരി നടക്കുന്നതിനിടെയായിരുന്നു ആക്രമണം.

## അവലംബം

വർഗ്ഗം:മലയാളികളായ കർണ്ണാടകസംഗീതജ്ഞർ
വർഗ്ഗം:2016-ൽ മരിച്ചവർ
പെരുംഗുടി

തമിഴ്നാട്ടിലെ ചെന്നൈ ജില്ലയിലെ ഒരു പട്ടണമാണ് **പെരുംഗുടി (Perungudi)**. ചെന്നൈ പട്ടണത്തിന്റെ പ്രാന്തപ്രദേശമായ പെരുംഗുടി അഡയാർ നിന്ന് പത്ത് കിലോമീറ്റർ തെക്കാണ് സ്ഥിതി ചെയ്യുന്നത്. പെരുംഗുടിയുടെ ഒരു വശത്ത് പഴയ മഹാബലിപുരം പാതയും (Old Mahabalipuram Road - OMR) മറുവശത്ത് പെരുഗുടി തടാകവുമാണ്. വടക്ക് കണ്ടൻചാവടിയും തെക്ക് തൊരയ്‌പാക്കവും കിഴക്ക് പലവാക്കവും പടിഞ്ഞാറ് പല്ലികരാണൈയും ആണ് അയൽ പ്രദേശങ്ങൾ.
## References

## External links
* [GeoHack - Perungudi](https://geohack.toolforge.org/geohack.php?pagename=Perungudi&params=12.9654_N_80.2461_E_type:city(43111)_region:IN-TN)

* Plight of Perungudi 

വർഗ്ഗം:ചെന്നൈ
രാജീവ് ഗാന്ധി ഐ.ടി. കോറിഡോർ, ചെന്നൈ

**രാജീവ് ഗാന്ധി സാലൈ** അഥവാ **രാജീവ് ഗാന്ധി ഐ.ടി. കോറിഡോർ** അഥവാ **ഓൾഡ് മഹാബലിപുരം റോഡ്** (Old Mahabalipuram Road - OMR) തമിഴ്നാട്ടിലെ ചെന്നൈ പട്ടണത്തിലെ ഒരു പ്രധാന പാതയാണ്. ചെന്നൈ പട്ടണത്തിലെ മധ്യകൈലാഷ് മുതൽ കാഞ്ചീപുരം ജില്ലയിലെ മഹാബലിപുരം വരെയാണ് ഇപ്പോഴും നിർമ്മാണത്തിലിരുക്കുന്ന ഈ പാത വിഭാവനം ചെയ്യുന്നത്. മധ്യകൈലാഷ് മുതൽ ശിറുശ്ശേരി വരെയുള്ള ഒന്നാം ഘട്ടം 20കി.മീ. പണിപൂർത്തിയാക്കി 2008 മുതൽ ഉപയോഗിച്ച് തുടങ്ങി. രണ്ടാം ഘട്ടം ശിറുശ്ശേരി മുതൽ മഹാബലിപുരം വരെയുള്ള പാതയ്ക്കുള്ള പഠനങ്ങൾ നടന്ന് വരുന്നു. ഈ പാതയുടെ ഇരു വശങ്ങളിലും ചെറുതും വലുതുമായ ധാരാളം ഐ.ടി. കമ്പനികൾ ഉള്ളത് കൊണ്ടാണ് ഇതിന് ഐ.ടി. കോറിഡോർ എന്ന പേരു് വന്നത്. ഈ പാത സംസ്ഥാന ഹൈവേ 49A ആണ്.
## ചിത്രശാല

|width=120 |height=100
|align=center
|File:OMR Road.jpg
 |Seen from CIT Campus
|File:TNRDC-OMR-Toll-Plaza-Perungudi.jpg
 |Perungudi Toll Plaza
|File:Traffic in IT corridor.JPG
 |Traffic near TIDEL Park Junction
|File:TECCI PARK IN CHENNAI - MARCH 04 2010.JPG
 |Tecci Park
|File:Ascendas IT Park Chennai.JPG
 |Ascendas IT Park Chennai
|File:Fire Junction at IT Corridor.JPG
 |TIDEL Park
|File:IT corridor.JPG
 |TIDEL Park bus stop
|File:IT corridor with bus bay.JPG
 |TIDEL Park bus stop (alternate view)
|File:Service road to TIDEL Park.JPG | width4=200 
 |Service road to TIDEL Park
|File:IT corridor2.JPG
 |Service road and IT corridor with MRTS line in the background
|File:Omr sipcot.jpg
 |Siruseri SIPCOT


## ഇതും കാണുക

List of tech parks in Chennai

## അവലംബം

## ബാഹ്യ ലിങ്കുകൾ

* The Federation of OMR Residents Associations 
* "the Road to The future" - IT Corridor (home page) 
* Newindpress - One for the Road 
* SIPCOT IT Park map

വർഗ്ഗം:ചെന്നൈയിലെ ഗതാഗതം
വർഗ്ഗം:ചെന്നൈ